Нега бизда сериаллар қоқ ўртасида тўхтатиб қўйилади? - 15 Марта 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Март » 15 » Нега бизда сериаллар қоқ ўртасида тўхтатиб қўйилади?\nНега бизда сериаллар қоқ ўртасида тўхтатиб қўйилади?\nҲеч эътибор берганмисиз, сўнгги пайтларда нодавлат телеканаллари томонидан эфирга узатилаётган жуда кўп сериаллар қоқ ўртасида тўхтатиб қўйилиб, кейин давом эттирилмаяпти. Тўхтатишнинг ажойиб йўлини ҳам топиб олишган: биринчи мавсум тугади. Биринчи мавсум тугашга тугайдику-я, иккинчи мавсумни «туя гўшти еб кетади». Кутавериб тоқатлар тоқ бўлади. Бора-бора янги сериалларга алаҳсиб, унутиб юборади, киши. Лекин бошланган намойишни охиригача етказмаслик масъулиятсизлик эмасми?!\nТан олиш керак, айрим сериаллар ёшларга ёмон ўрнак бўлаётгани боис тақиқлаб қўйилди. Ҳатто экранлардан олиб ташланди. Бироқ нега телеканал муҳаррирлари шу сериалларни экранга қўйиш олдидан барча икир-чикирларигача ўрганиб чиқмайди, салбий ва ижобий таъсирини ўрганмайди. Уни ҳамма кўриб, атрофдан танқидлар ёмғирдек ёғишини кутиш шартми?\nШу масалани телеканал ижодкорлари яхшилаб ўйлаб кўришлари лозим. Сериал экранга қўйилгунча ҳижжалаб сараласинлар, майли. Бироқ у телеканал юзини кўрдими, охиригача давом этиши шарт. Акс ҳолда бу телетомошабинлар ҳислари билан ўйнашиш бўлади.


Шифо топай десангиз...\n15575 Ўқиш режими + -\nҲозир шамоллашлар мавсуми бошланди. Кўпчилик тумов, томоқдаги оғриқ ва бош оғриғидан ҳамда шу касалликлар билан боғлиқ бошқа асоратлардан қийналишмоқда. Бир томондан қараганда инсон батамом касал бўлмаганга ўхшайди, ишга бориш керак-ку. Иккинчи томондан ишлаш суръати паст ва умуман ишлаб бўлмайдиган даражада... Зеро, енгил шаклда бўлса ҳам, бу «майда» асоратлар, албатта, касалликнинг айнан ўзи.\nСизга куч-қувватни бахш этадиган, касаллик асоратларини тез йўқотадиган, сизга нафақат ишда ўзингизни осойишта сезадиган, балки мутлақо тузалиб кетишингизга ёрдам берадиган, жуда фойдали ичимликни тавсия қиламиз.\nУни уй шароитида ўзингиз жуда оддий усул билан, ҳатто дорихонага ташриф буюрмасдан тайёрласангиз бўлади.\n1. 1 та апельсин, 2. 1 та грейпфрукт, 3. 1 та лимон, 4. 1 та саримсоқ бўлаги, 5. Занжабил илдизидан 3-4 см, (имбир-занжабил порошогини ҳам қўшса бўлади )ни. 6. Зайтун ёғидан 1,5 ош қошиқ.\n► Тайёрлаш усули:\nЛимон, апельсин ва грейпфруктни шарбатини сиқиб чиқариш керак. (Дастлаб арчиб тозаланган) Занжабил илдизини майдалаб, унга қўшиб, сўнг саримсоқни эзиб қўшилади ва зайтун ёғини ҳам қўшиб, яхшилаб аралаштириб, нонуштадан сўнг бирдан ичиш керак.\nЗанжабил ҳисобига ичимлик танага қувват бериб, саримсоқ ва С витамини инфекция билан курашади, куч-қувватни цитрус меваларидаги биофлаваноидлар билан тиклаб ҳамда организм ҳужайраларини зайтун ёғлари воситасида муҳофаза қилади. Ёғнинг яна қўшимча фойдали томони у ичимликни юмшатади.\nИчимликни бирданига ичиш яхшироқдир. Сабаби – бу хўрранданинг мазасини татиб ичадиган таоми эмас, балки шифобахш ичимликдир.\nРус тилидан Умму Абдулазиз таржимаси\n05:53 / 05.02.2017 2792\n01:47 / 15.11.2016 4959\n00:43 / 25.01.2017 1617\n11:28 / 19.04.2018 571


ОПEК: «Қора олтин» салтанати - www.ziyouz.uz\nБош саҳифа ЯнгиликларОПEК: «Қора олтин» салтанати\nДунёнинг барча йирик савдо биржаларида сўнгги вақтда нефть нархининг мунтазам ошиб бораётгани кузатиляпти. «Қора олтин» сифатида қадрланадиган минерал ресурс нархининг бу тариқа кўтарилиб бораётганига жиддий омиллар таъсир кўрсатяпти, албатта.\nЭнг қимматбаҳо саноат хомашёси саналган «суюқ олтин» заҳираларининг сайёрамиз миқёсида камайиб бораётгани… Ироқда АҚШ бошчилигида иттифоқчилар томонидан олиб борилган ҳарбий операциялар оқибатида дунёнинг асосий нефть етказиб берувчиларидан бири бўлган мамлакат иқтисодининг издан чиқиши…\nНефть эскпорт қилувчи давлатлар ташкилоти — ОПEК аъзолари томонидан «қора олтин»нинг юқори нархини сақлаб қолиш мақсадида олиб борилаётган иқтисодий сиёсат… Хуллас, бу каби омиллардан яна қанчасини келтириш мумкин. Бизнингча, бу борада ОПEК омили ҳал қилувчи ўрин тутади. Бирламчи сабаб шуки, ушбу халқаро ташкилот сайёрамиз миқёсидаги нефть заҳираларининг деярли тўртдан уч қисмига эгалик қилади ва, табиийки, жаҳон «қора олтин» бозори ҳам мазкур бирлашма назоратида. Шу боис, эътиборингизни айни учинчи омилга қаратмоқчимиз.\nКатта йўл бошида\nОПEК (Организатион оф Петролеум Эхпортинг Cоунтриес) — Нефть экспорт қилувчи давлатлар ташкилоти 1960 йилда Бағдодда Эрон, Саудия Арабистони, Ироқ, Кувайт ҳамда Венесуэла томонидан тузилган. Ташкилот қароргоҳи айни пайтда Австрия пойтахти Венада жойлашган.\nБирлашманинг бошқарув органи саналган конференция йилда камида икки марта чақирилади. Ушбу йиғинларда ташкилот бошқаруви ва жаҳон нефть бозорига дахлдор муҳим масалалар муҳокама қилинади.\nОПEКни ташкил этишдан кўзланган асосий мақсад жаҳон нефть бозорида «қора олтин» нархини бир маромда сақлаш, аъзо давлатларнинг нефть соҳасидаги сиёсатини мувофиқлаштириш ва улар манфаатини ҳимоя қилишдан иборат эди.\nБирлашмага илк даврда беш давлат кирган бўлсада, орадан кўп ўтмай, ташкилот таркиби Қатар (1961), Индонезия ва Ливия (1962), Бирлашган Араб Амирликлари — БАА (1967), Жазоир (1969), Нигерия (1971) каби мамлакатлар ҳисобига кенгайди. Дастлаб ОПEК таркибига кирган Эквадор (1973) ва Габон (1975) давлати эса 1992-94 йилларда ташкилотдан чиқиб кетди.\nУлкан табиий манбаларга эга бўлган 11 давлатни ягона мақсад йўлида бирлаштирган ОПEК ўтган ярим асрга яқин вақт ичида дунёнинг энг нуфузли ва обрўли халқаро бирлашмалари қаторига кирди. Дунё ОПEК билан ҳисоблаша бошлади. Бунинг сабаби оддий. Нефть экспорт қилувчи давлатлар ташкилоти аъзолари жаҳон «қора олтин» заҳирасининг деярли 80 фоизига эгалик қилади.\n2001 йил маълумотига қараганда, дунё нефть заҳираси 1 триллион 74 миллиард 850 миллион баррелни ташкил этади. Бу бойликнинг 845 миллиард 421 миллион баррели ёки 78,7 фоизи ОПEК аъзоларига тегишли (Изоҳ: баррел — бутун дунёда нефть ўлчов бирлиги сифатида тан олинган. 1 баррел 159 литрга тўғри келади).\nХалқаро бозорга назар\nОПEК давлатлари орасида Саудия Арабистони етакчи мавқе эгаллайди. Дунё нефть заҳирасининг чорак қисмига эгалик қилувчи бу давлат биргина «қора олтин» экспортидан йилига ўртача 35-36 миллиард доллар даромад олади. Сайёрамиз миқёсидаги кунлик нефтьни қайта ишлаш кўрсаткичи бўйича ҳам қироллик етакчи ўринда туради. Саудияда кунига ўртача 7,5-8 миллион баррел «қора олтин» қайта ишланади.\n1970-йиллар охирида Эронда, 1990 йилда Кувайтда Ироқ иштирокида бўлиб ўтган ихтилофлар пайтида жаҳон нефть бозорида саросима ва таҳликали бир вазият юзага келди. Бу ҳолатни кўпчилик кузатувчилар «нефть инқирози» деб аташди. Дунёнинг асосий нефть экспортчилари саналган давлатлардаги инқироз даврида Саудия Арабистони яна катта саҳнага чиқди ва жаҳон «қора олтин» бозорини зарур хомашё ва маҳсулот билан таъминлаб турди.\nУмуман, ички ялпи маҳсулотнинг деярли ярми нефть ва нефть маҳсулотлари экспортига таянган қиролликда ушбу саноат тармоғини ривожлантиришга алоҳида эътибор берилади. Қиролликнинг нефть соҳасидаги сиёсати хомашё нархини ОПEК аъзолари белгилаган ўртача кўрсаткичдан бироз арзонроқ ҳолда сақлаб қолишга қаратилган.\nИроқ дунёнинг яна бир йирик нефть «империя»ларидан бир ҳисобланади.\nМамлакат «қора олтин» заҳираси 112 миллиард 500 миллион баррелни ташкил этади. Бу эса Саудиядан кейинги иккинчи кўрсаткичдир. Бироқ шунча катта заҳирага эга давлат сўнгги йилларда ўз табиий ресурсидан самарали фойдаланолмай келяпти. Урушдан кейин мамлакатда юзага келган мураккаб вазият ҳозирда барча соҳалар қатори нефтьни қайта ишлаш тизимини ҳам қайта тиклашга имкон бермаяпти (Дарвоқе, Саддам Ҳусайн раҳбарлик қилган охирги йилларда ҳам Ироққа нисбатан иқтисодий жазо чораси — санкция жорий этилгани сабабли мамлакат ўз нефтьидан эркин фойдалана олмаган).\nҒарб давлатлари, хусусан, АҚШ эса нефть нархи тобора ошиб бораётган бир шароитда имкон қадар тез фурсатда Ироқ нефть саноатини қайта йўлга қўйишга уриняпти. Бунинг боиси тушунарли…\nОПEК аъзоларидан Эрон, Кувайт, Қатар ва БАА нефть саноатида барқарор иқтисодий ўсиш кузатиляпти. Айрим қийинчиликларни инобатга олмаганда, Индонезия ва Жазоир «қора олтин» саноатида ҳам ижобий кўрсаткичлар қайд этиляпти. Лекин 1999 йилгача савдо кўрсаткичлари бўйича учинчи давлат саналган Венесуэла нефтьни қайта ишлаш тизимида жиддий муаммолар мавжуд.\nЧунки мамлакатда икки йил аввал президент Уго Чавес ҳукуматига қарши бўлиб ўтган оммавий намойишлар тафти ҳали босилганича йўқ. Иқтисодиёнинг барча тармоқлари сингари ўша пайтда деярли издан чиқиб кетган «қора олтин» саноати ҳам айни дамда тикланиш даврини бошдан кечирмоқда.\nҲозирда халқаро бозорда нарх кўтарилиб бораётгани сабабли, ОПEКка аъзо мамлакатлар нефть қазиб олишни янада кўпайтириш ва «қора олтин»нинг 1 баррелини 38 доллар баҳода сақлаб қолишга уринмоқда.\nМаълумотларга қараганда, дунё мамлакатларининг нефтьга бўлган кунлик эҳтиёжи 76 миллион баррелни ташкил этмоқда. ОПEК эса бу эҳтиёжнинг ярмидан кўпроғини қоплашга муваффақ бўлмоқда.\nОмад ким томонида?\nОхирги йилларда саноатлашган дунёда нефтьга бўлган талаб ошса ошяптики, камайгани йўқ. Мутахассисларнинг ҳисоб-китоби эса бу талаб келажакда ҳам ошиш кўрсаткичига эга бўлишини тасдиқламоқда. Тахминларга кўра, 2020 йилга бориб жаҳон давлатларининг нефтьга бўлган кунлик талаби 103,2 миллион баррелга тўғри келади.\nСизга маълумки, ОПEКка аъзо бўлмаган Россия, Норвегия, Уммон, Мексика каби давлатлар ҳам катта заҳиралари билан халқаро бозорда эътиборли мавқе эгаллайди. Бироқ сўнгги хомчўтлар ҳам бу борада омад, демакки, ҳокимият барибир ОПEК тарафида эканини кўрсатди. Чунки нефть заҳираларидан ҳозирга кўрсаткичда фойдаланилса, ОПEК давлатлари заҳираси 80 йилга етар экан. Ташкилотга аъзо бўлмаган Россия, Мексика, Норвегия ва Уммон каби давлатлар заҳираси эса 20 йилга бормай тугаши мумкин.\nҲозирги даврда дунёнинг деярли барча ривожланган давлатларида нефтьнинг ўрнини босадиган энергия ресурслари ишлаб чиқариш, атом энергиясидан келгусида саноат мақсадларида кўпроқ фойдаланиш бўйича илмий тадқиқотлар олиб бориляпти.\nБугунги вазиятда жаҳон энергия ресурслари умумий миқдорининг 41,3 фоизи нефть ҳиссасига тўғри келади. 2020 йилга бориб эса бу рақам 39,2 фоизни ташкил этади. Ўзингиз гувоҳ бўлиб турибсизки, сўнгги тадқиқотлар яқин йилларда бу кўрсаткич тушмаслиги, яъники, стратегик ресурс саналган нефтьнинг аҳамияти ҳам пасаймаслигини кўрсатмоқда.\nЮқорида зикр этилган омиллар эса ОПEК кейинги йилларда ҳам дунё миқёсида катта нуфузга эга бўлиши, халқаро молия курсини белгилайдиган мавқеда қолишидан далолатдир.\n← Аввалги Аввалги Ҳозирги кунда Ер юзида қанча мусулмон бор? (2004)\nКейинги → Кейинги: Либерия: Уруш ва тинчлик чeгарасидаги ҳаёт


Хусусан, ўғил-қизларимизнинг пухта билим олиши, миллий анъана ва қадриятларимизга ҳурмат руҳида камол топиши, жисмонан бақувват бўлиб улғайиши йўлида кенг кўламли ишлар амалга оширилаяпти.\nУларнинг истеъдод ва қобилиятини юзага чиқариш учун барча шарт-шароит яратиб берилаётир. Ўз навбатида, байрам кунларида болаларга ҳар қачонгидан кўра кўпроқ меҳр кўрсатиш, шодлик ва қувонч улашиш ҳам эзгу анъанага айланган.\nКеча “Туркистон” саройида бошланган “Президент арчаси” тантаналарини ҳам ана шундай юксак ғамхўрлик ифодаси, дейиш мумкин. Ўзбекистон Республикаси Халқ таълими вазирлиги ҳамда “Sen yolg‘iz emassan” республика болалар жамоатчилик жамғармаси ҳамкорлигида ташкил қилинган тадбирга Меҳрибонлик уйлари тарбияланувчилари, махсус мактаб-интернатлар ўқувчилари, кам таъминланган, боқувчисини йўқотган ва эҳтиёжманд оилалар фарзандлари таклиф этилди.\n— Беқиёс меҳр оғушида улғайган ҳар бир бола қалбида эзгулик, яхшилик хислатлари мустаҳкам қарор топади, — дейди пойтахтимиздаги 23-Меҳрибонлик уйи тарбиячиси Азиза Ғуломова. — Мана бу ўғил-қизларга бир эътибор беринг-а. Юз-кўзида қувонч, шодлик акс этиб турибди. Ҳамма хурсанд. Ушбу тадбирга бизнинг Меҳрибонлик уйидан 150 нафардан зиёд тарбияланувчилар таклиф этилди. Улар нафақат байрам дастурини томоша қилишди, балки ўқув қуроллари ва ширинликлардан иборат совғаларга ҳам эга бўлишди. Ишончим комилки, бундай тантаналар болажонлар хотирасида умрбод муҳрланиб қолади.\n...Ранг-баранг чироқлари товланиб нур сочаётган мафтункор арча атрофида болажонлар эстрада хонандалари ижросидаги куй-қўшиқларга жўр бўлиб, рақсга тушишди.\nТадбирга ташриф буюрганлар “Томоша” болалар студияси томонидан тайёрланган “Мўъжизалар китоби” деб номланган театрлаштирилган дастурни мириқиб томоша қилдилар. Билим олиш, китоб ўқиш, чин дўстлик ва меҳр-оқибат сингари гўзал инсоний фазилатлар тараннум этилган мазкур бадиий дастур кичкинтойлар қалбида миллий қадриятларимизга ҳурмат ҳиссини ошириши, шубҳасиз.\nБолаларга Президентимизнинг байрам совғалари топширилди.\nЎн тўрт ёшли Эрика Агапкина SOS болалар маҳалласида истиқомат қилади. Байрам совғалари унинг ҳам кўнглини шодликка тўлдирди. Бу унинг юз-кўзидан билиниб турарди.\n— “Президент арчаси”га келиб, шодликларга чулғандим, — дейди Эрика. — Эртак қаҳрамонлари, дўстларим билан суратга тушдим. Саҳнада намойиш этилган театрлаштирилган томоша ҳам менга ёқди. Ҳаммаси учун раҳмат.\nБундай тадбирлар Қорақалпоғистон Республикаси ва барча вилоятларда бўлиб ўтмоқда.\nМазкур рукндаги бошқа мақолалар: « «Янги йилни янги уйда кутамиз» дейишмоқда “Камолот” уйларига кўчиб ўтган хонадон соҳиблари\tҚисқа сатрларда »


Хитой Эрон муаммосини тинч йўл билан ҳал этиш тарафдори\n14 апрел 2021, Тошкент вақти: 16:28\nХитой ҳукумати Эрон ядровий дастури атрофидаги вазиятни тинч йўл билан ҳал этиш уринишларини давом эттиражагини билдирди.\n-Хитой Эрон ядровий дастури юзасидан жидий ташвиш билдириб келмоқда. Ядровий дастур юзасидан бораëтган зиддиятни дипломатик йўл билан ҳал этиш ва бу йўналишда муваффақиятга эришиш борасида биз сўзлашувлар жараёнида иштирок этаётган барча томон билан алоқада бўлиб келмоқдамиз, деди Хитой Ташқи ишлар вазирлиги матбуот вакили Кин Ганг.\nБундан бир оз аввал АҚШ ўз ядровий дастуридан воз кечишни истамаётган Эронга нисбатан янги санкциялар қўллаш масаласида Хитой ҳукумати жиддий музокаралар бошлашга шай эканини билдирган эди.\nХитой бошданоқ Эронга нисбатан жиддий санкцияларнинг қўлланилишига қарши чиқиб келмоқда.\nАйни пайтда Эрон ядровий дастури музокарачиси Сайид Жалилий бугун Пекинга сафар қилмоқда. Эрон ахборот агентликлари тарқатган хабарга кўра, Жалилий Хитой раҳбарияти билан учрашиб ядровий дастур атрофидаги вазиятни муҳокама қилди.


“Сити” Гвардиола учун сўнгги клуб бўлади. Пеп кейин нима қилмоқчи?\n19 ноябрь, 2020, 20:00\n"Сити" унинг сўнгги клуби\n“Манчестер Сити” билан 2023 йилнинг ёзигача имзоланган шартнома Хосеп Гвардиола учун клублар миқёсидаги сўнггиси бўлади. Кейин испаниялик мутахассис ҳеч бир клубни бошқармайди. Шундай бўлса-да, унинг келажак учун режалари бисёр.\nМаълумотларга қараганда, Хосеп Гвардиола “Манчестер Сити”даги фаолиятида ниҳоясига етгач, бирор мамлакат терма жамоасини бошқаришни режалаштирмоқда. Бу катта эҳтимол билан Испания терма жамоаси бўлиши мумкин.\nГвардиола мураббийлик фаолиятини 2007 йилда “Барселона В” жамоасида бошлаган. Бир йилдан сўнг, каталонияликларнинг асосий жамоасини қабул қилиб олган. 2013-2016 йиллар давомида “Бавария”ни бошқарганидан кейин Англияга кўчиб ўтди.\nУ мураббий сифатида уч мартадан Испания ва Германия чемпиони, икки бор Англия премьер-лигаси ғолиби бўлган. Каталонияликларни икки марта Европа чемпионлар лигаси ғолибига айлантирган.\nРасман! Гвардиола “Сити” билан янги шартнома имзолади. Унинг муддати қачонгача? (фото)\nГвардиола нега “Сити”да қолганини айтди\nГвардиолага уч нафар суперфутболчи керак


23.09.2020 12:31 0 1851\nОлимларнинг аниқлашларича, бугунги кунда кексаларнинг функционал хусусиятлари бундан 30 йил олдинги шу ёшдаги эркак ва аёлларникидан анча яхшиланган. Яъни одамларнинг кексайиш жараёни секинлашган, деб ёзмоқда «Ferra.ru».\nУшбу ҳолатга Финляндиядаги Йювяскюля университети олимлари ойдинлик киритишди. Фин олимлари 78—80 ёшли турли гуруҳлардаги инсонларнинг жисмоний ва когнитив салоҳиятларини ўзаро солиштириб чиқишди. Яъни бугунги кексалар ва 1990-йиллардаги худди шу ёшдаги инсонларнинг салоҳияти ўша йилларда олинган маълумотлар асосида қиёслаб кўрилди.\nАниқланишича, бугунги кунда кекса ёшдаги эркак ва аёлларда мушаклар кучи, юриш тезлиги, реакция тезлиги, нутқнинг равонлиги, фикрлаш ва ишчи хотира 90-йиллардаги 78—80 ёшли инсонларникидан юқорироқ.\nОлимлар бу ҳолатни кейинги авлод вакиллари нисбатан яхши шароитларда турмуш кечиришаётгани билан изоҳлашмоқда. Кейинги даврларда дунё бўйича саломатлик ва таълим сифати анча яхшиланган.\nтадқиқот саломатлик кексалар


Набий алайҳиссаломнинг ҳазиллари – .:: Xadicha.uz\nИслом дини инсонларни доимо бир-бирларига хушмуомала бўлишга , очиқ чеҳрали бўлишга , катталарга ҳурматда , кичикларга иззатда бўлишга ва биродарига табассум қилишга буюради.\nАбу Зарр розияллоҳу анҳудан ривоят қилинади :\n“Биродарингнинг юзига табассум билан боқишинг ҳам садақа , яхшиликка буюришинг ҳам садақа , ёмонликдан қайтаришинг ҳам садақа , йўлдан адашган кишини тўғри йўлга солишинг ҳам садақа , кўзи ожиз кишига ёрдам беришинг ҳам садақа , йўл юзида ётган тошни , тиканни , суякни четга олиб қўйишин ҳам садақа , челагингдаги сувдан биродарингни челагига қуйиб беришинг ҳам садақадир” (ИмомТермизий ривояти)\nИнсонлар ўзаро муомала қилар эканлар гоҳида ҳазил-мутойиба , аския ва латифалар айтишади . Ме’ёрдаги кулгу инсон табиатига ва жисмига фойда келтиради ва аксинча кулгу кўп бўлса қалбни ўлдиради, зарар келтиради. Аллоҳ таолонинг севимли бандаси, росулларнинг саййиди Набий алайҳиссалом ҳам саҳобаларга ҳазил-мутойиба қилганлар ва шундай деганлар :\n“Эй Аллоҳнинг Расули! Сиз биз билан ҳазил – мутойиба қиласиз” , дейишди .\n“Мен ҳақдан бошқани гапирмайман” , дедилар” .\nБакр ибн Абдуллоҳ розияллоҳу анҳудан ривоят қилинади : “Набий соллаллоҳу алайҳи ва салламнинг саҳобалари бир-бирларига қовун пўчоғини отиб, ҳазиллашишарди. Бироқ ҳақ гап келганда , улар ҳақиқий эркак кишига айланишарди” .\nАнас ибн Молик розияллоҳу анҳудан ривоят қилинади : “Бир киши Набий соллаллоҳу алайҳи васалламнинг ҳузурларига улов сўраб келди. Шунда у зот:\n“Бўпти, сени туянинг боласига миндириб юборамиз” , дедилар.\n“Туянинг боласини нима қиламан ?” деди.\n“Ахир туя ҳам туянинг боласи-ку”, дедилар”.\nНабий алайҳиссалом ҳаттоки болалар билан уларнинг ақли ва тафаккури етадиган миқдорда хазиллашар эдилар.\n“Набий соллаллоҳу алайҳи васаллам биз билан аралашиб юрарэдилар. Ҳатто бир куни укамга: “Эй АбуУмайр, нима бўлди нуғайр ” дедилар”.\n«Менинг шу қулоқларим эшитган,шу кўзларим кўрганки, Расулуллоҳ соллаллоҳу алайҳи васаллам қўллари билан Ҳасаннинг ёки Ҳусайн салавотуллоҳи алайҳимонинг қўлларини маҳкам тутдилар. Боланинг оёғи Расулуллоҳ соллаллоҳу алайҳи васалламнинг оёқларининг устида турган эди.Расулуллоҳ соллаллоҳу алайҳи васаллам:\n“Қани, чиқ! Чиқ!” дедилар.\nБола оёқларини Расулуллоҳ соллаллоҳу алайҳи васалламнинг тиззаларига қуйиб,кўтарилиб, кўтарилиб,кўкракларигача чиқди.\nКейин Расулуллоҳ соллаллоҳу алайҳи васаллам:\n“Оғзингни оч”, дедилар ва уни упдилар.\nКейин ”Аллоҳим! Мен буни яхши кўраман, Сен ҳам уни яхшикўргин”, дедилар”.\nЛекин ҳазил қилишда ҳам меъёр бўлиши керак . Хазил ёлғондан холи бўлиши керак.\nАллоҳ таоло айтади : “Ва ёлғон сўздан йироқ бўлингиз” (Ҳаж, 30)\nҲазил бировни қўрқитишдан , масхарадан , камситишдан , фахш ва уят сўзлардан холи бўлиши керак. Ҳаттоки ҳазил қилиб биродарининг нарсасини беркитиб қўйиш , уни ташвишга солиш , ҳижолат қилиш , унга озор бериш мумкин эмас. Бундай ишлар мусулмончилик одобларига тўғри келмайди.\nАбдуллоҳ ибн Соиб отасидан , у бобосидан ривоят қилади :\n“Расулуллоҳ соллаллоҳу алайҳи васалламнинг “Бирортангиз соҳибининг нарсасини ўйин қилиб ёки жиддийлик билан олиб қўймасин. Агар ҳассасини олиб қўйса ҳам , дарҳол қайтариб берсин” , деганларини эшитдим”.


Коронавирусга чалинган 65 ёшли тошкентлик бемор вафот этди — Sof.uz\nЖАҲОН 18,846,369 12,030,135 707,358\nКоронавирусга чалинган 65 ёшли тошкентлик бемор вафот этди\n27.07 11:31 115 Ўзбекистон\nТошкент шаҳар Шайхонтоҳур туманида яшаган 65 ёшли Ш.Г. (эркак)да 4 июлдан касаллик белгилари (тана хароратининг кўтарилиши, йўтал) бошланган. Унда “COVID-19” тасдиқлангач, Вирусология илмий-текшириш институти клиникасига ётқизилган.\nБеморга “COVID-19” инфекциясининг ўта оғир кечиши, икки томонлама пневмония ташхиси қўйилган. Касаллик ўткир нафас етишмовчилиги, полиорган етишмовчилик асорати билан кечган.\n4.08 16:59 5483\n4.08 16:52 1922\nКеча, 21:27 225 Ўзбекистон\nКеча, 20:17 182 Ўзбекистон\nКеча, 19:19 309 Жаҳон\nКеча, 18:41 75 Жамият\nКеча, 18:34 112 Иқтисод\nКеча, 18:29 328 Ўзбекистон


ДХА аҳолига қулайлик яратмоқда - Hudud24.uz\nЯнгиликларМаҳаллийДХА аҳолига қулайлик яратмоқда\nДХА аҳолига қулайлик яратмоқда\n15:23 / 13-10-2021\nМамлакатимизда давлат хизматларини кўрсатиш тизими босқичма-босқич такомиллаштириб борилмоқда. Бу эса, нафақат аҳолига, балки тадбиркорларга ҳам энг зарур ва талаб юқори бўлган давлат хизматларини “ягона дарча” тамойили бўйича тез, қулай ва осон кўрсатиш имконини яратмоқда.\nДавлат хизматлари агентлиги Тошкент вилояти бошқармасига қарашли туман ва шаҳар марказлари орқали жорий йилнинг ўтган 9 ойида 760 минг 577 та давлат хизматлари кўрсатилди. Шундан 675 минг 94 таси бевосита марказлар орқали амалга оширилди. 85 минг 483 нафарга яқин фуқаро давлат хизматларидан мустақил равишда Ягона интерактив давлат хизматлари портали орқали фойдаланди.\nТаҳлилларга кўра, давлат хизматлари кўрсатиш бўйича мурожаатларнинг 93 мингга яқинини болаларни давлат мактабгача таълим ташкилотларига қабул қилиш, 57 минг 425 тасини фуқароларнинг Руҳий касалликлар бўйича, 57 минг 329 таси кадастр паспортини шакллантириш, 54 минг 174 тасини Наркология диспансери ҳисобида туриши ёки турмаслиги тўғрисида маълумотнома бериш билан боғлиқ мурожаатлар ташкил қилди. Мурожаатларнинг 54 минг 106 тасини эса, Электрон рақамли имзо (ЭРИ) олиш, 15 мингга яқинини тадбиркорликни давлат рўйхатидан ўтказиш билан боғлиқ мурожаатлар ташкил этди.\nАҳолига янада қулайликлар яратиш, чекка ҳудудларда яшаётган фуқароларнинг узоғини яқин, оғирини енгил қилишни кўзлаб, қолаверса, хизматларнинг қулай ва шаффоф усулларини жорий этиш мақсадида 6 минг 521 та сайёр хизматлар кўрсатилди.\nДХА Тошкент вилояти бошқармаси бўлим бошлиғи


Журнал "Экономический Вестник Узбекистана" » (O´zbek) Turizmni taraqqiy ettirish tendensiyalari\nГлавная | Архив номеров | (O´zbek) Turizmni taraqqiy ettirish tendensiyalari\n(O´zbek) Turizmni taraqqiy ettirish tendensiyalari\nБугун барча халқлар ҳаётида туб ўзгаришлар рўй бермоқда. Масалан, ижтимоий-иқтисодий соҳаларнинг равнақ топиши, аҳоли турмуш даражасининг юксалиши, урбанизациянинг кучайиши туризмга бўлган эҳтиёж ортишига олиб келмоқда. Пировардида турли гўшаларга сафар уюштириш, саёҳатга чиқиш, табиат қўйнида мароқли дам олиш замондошларимиз ҳаётининг таркибий қисмига, шунингдек, саломатликни мустаҳкамлашнинг ва бўш вақтни мазмунли ўтказишнинг муҳим омилларидан бирига айланмоқда.\nДарвоқе, Жаҳон сайёҳлик ташкилоти маълумотларига қараганда охирги пайтларда ҳар йили ўртача 1,2 миллиард киши саёҳатга чиқаяпти. Ваҳоланки, бундан 10 йил муқаддам рўйхатга олинган туристлар сони 576 миллион нафарни ташкил этганди, холос.\nАлбатта, бу соҳа жадал ривожланишининг талай сабаблари бор. Улар орасида энг асосийси дунёни билишга қизиқиш, тарбия ва соғломлаштиришни ўзида мужассамлаштирганидир. Қолаверса, у айни турдаги хизматларни ташкил этувчиларга катта даромад келтиради. Буни ҳозир дунё туризмининг жаҳон ялпи ички маҳсулотидаги улуши 10 фоизга, хизматлар экспортида 30 фоизга, савдо ҳажмида 6 фоизга етганидан, меҳнатга лаёқатли аҳолининг 8 фоизи шу жабҳада меҳнат қилаётганидан ҳам билиш мумкин.\nТабиийки, Мустақиллик йиллари Ўзбекистонда ҳам туризмнинг бозор муносабатларига асосланган янги ҳуқуқий ва иқтисодий асослари шакллантирилди. Замонавий инфратузилма объектлари яратилиб, соҳанинг жаҳон андозаларига мос янги йўналишлари жорий этилди. Тарихий-маданий ёдгорликлар таъмирланиши баробарида, улар кенг кўламда тарғиб қилинди. Бу борадаги саъй-ҳаракатлар ўз самарасини бериб, юртимизнинг сайёҳлик салоҳияти борган сари оша бошлади. Сўнгги вақтларда жаҳон бўйлаб саёҳатга чиқиш истагида бўлганлар учун энг қизиқарли йўналишлар рўйхати эълон қилинди.\nСабаби аён: Ўзбекистон сайёҳлик кўлами кенглиги ва тарихий қадамжолари кўплиги бўйича етакчи давлатлар сирасига киради. Диёримизда 7 мингдан ортиқ тарихий ёдгорликлар ҳамда бетакрор меъморий обидалар бор. Шунингдек, бир нечта сўлим қўриқхона фаолият юритмоқда. Миллий маданият, санъат ва ҳунармандчиликнинг кўп асрлик анъаналари кўз қорачиғидек асраб-авайланмоқда. Буларнинг барчаси хорижликларнинг юртимизга қизиқишини янада кучайтирмоқда. Бироқ мавжуд имкониятлардан оқилона фойдаланилмаётгани туфайли соҳанинг хизмат кўрсатиш ва экспортдаги ҳиссаси, аҳолини иш билан таъминлашдаги ўрни жаҳон миқёсидаги ўртача кўрсаткичдан сезиларли даражада ортда қолмоқда.\nМаълумки, Ўзбекистон кўплаб давлатларнинг туризм маршрутлари қадимги Буюк Ипак йўли орқали туташган халқаро чорраҳада жойлашган. Бу серқуёш заминимизда сайёҳликнинг барча турини ривожлантиришда жуда қўл келади. Улар орасида экотуризм энг истиқболлиси ҳисобланади. Чунки биз ғоят хилма-хил ҳамда бой ландшафт, табиий экотизим ва ресурслар, улкан рекреация-туризм салоҳиятига эгамиз. Қолаверса, қуруқ субтропик иқлимимиз, фасллар ўз муддатида алмашиши бизда йил бўйи ҳар қайси мавсумга мос ва хос экологик туризм хизматлари кўрсатиш имкони мавжудлигидан далолат беради.\n2017–2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясининг «Иқтисодиётни ривожлантириш ва либераллаштиришнинг устувор йўналишлари» деб номланган учинчи йўналишида ҳам туризм индустриясини жадал равнақ топтиришга доир дастурий вазифалар белгилаб берилган. Соҳа келажагига ана шундай жиддий эътибор туфайли янги-янги туризм марказлари вужудга келаяпти. Тошкент вилоятини ҳеч иккиланмасдан, уларнинг сафига киритиш мумкин. Гап шундаки, ҳудуднинг табиий имкониятларини ва хориж тажрибасини чуқур ўрганиб, унинг туристик салоҳиятини ошириш юзасидан аниқ чора-тадбирлар кўрилаяпти. Айтайлик, 700 дан зиёд маданий мерос объекти мавжудлиги сайёҳликнинг зиёрат йўналишини ривожлантиришда қўл келаётган бўлса, ноёб табиат обидалари, фусункор ўрмон ва ландшафтлар экологик, пурвиқор тоғлар экстремал сайёҳлик истиқболига кенг йўл очаяпти.


Булоқбоши туманидан келган Одинахон Солиева янги сув қудуғи қазиб бериш юзасидан мурожаат қилди. Ушбу хайрли ташаббус натижасида тумандаги “Зарғалдоқ” МФЙ "Новвоқ" кўчасида истиқомат қилувчи 165 та хонадон яшнади. 25 йилдан бери қўшни маҳалладан ичимлик суви ташиб келадиган аҳолининг мушкули ариди.\nХудди шундай мурожаат асосида Андижон туманининг “Беш бўйноқ” маҳалласига ҳам 3 километр ичимлик суви тармоғи тортилмоқда. Бу билан “Беш бўйноқ”даги 210 та хонадонга обиҳаёт кириб боради.\nСаидакбар Зокиров эса Андижон шаҳрида мавсумий иш билан шуғулланишини айтиб, 5 нафар фарзандни вояга етказиш-у рўзғорини бутлаш учун катта магистрал ёқасидаги бекатда савдо дўкони ташкил этишда ёрдам сўради. Масъуллар бу масалада унга амалий кўмак кўрсатадиган бўлди. Шу билан бирга, бу инсон Автомобиль йўллари қўмитасининг вилоят бошқармаси тизимига ишга қабул қилинди.\nФуқаролар ҳуқуқларини ҳимоя қилиш асносида ҳам қатор мурожаатчилар бандлиги таъминланди. Айтайлик, Олтинкўл туманидаги мактабгача таълим тизимида ишлаган Матлуба Қўчқорбоева бола парвариши таътилидан сўнг иш жойига тикланмай сарсон юрган экан. Гарчи бу орада мактабгача таълим тизими бўйича касб-ҳунар коллежини ҳам битирган бўлса-да, болалар боғчасига ишга олинмаган экан. Бош прокуратура масъулларига мурожаатидан сўнг бу аёл Олтинкўл туманидаги 21-давлат мактабгача таълим ташкилотида иш бошлайдиган бўлди.


Ҳафта айланиб яна такиямни кийиб сизга қараб оғиз жуфтладим. Телевидение бўйича ўтган тренингларимда ментор оҳанг, яъни ақл ўргатиш томошабинни ҳуркитадиган омил, деб тушунтирилади. Мен зинҳор ақл ўргатмоқчи эмасман.\nЎзимга эн бўлмаган бировга бўй бўламанми? Шунчаки дардлашаман. Ҳақиқатни тарғиб қилмайман, балки уларни сизлар билан биргаликда излайман. Топсам – севинаман, топмасам – маюсман. Энг муҳими, қўрқмайман. Тужжорлардан узр сўрамайман.\nМавзуга кўчишдан олдин хабарлар билан танишсак.\n“Анойи” сўзи лақма ва ишанувчан, деган маънони билдиради. Чироқчилик бир ака деҳқончиликдан орттирган 50 минг долларга Тошкентдан бир уй олиб қўйсам, деб орзуланди.\nУнинг чаққон қўшниси чироқчиликни Тошкентга олиб бориб, Чилонзор метроси ëнидаги уйлардан бирининг биринчи қаватидаги хонадонни кўрсатиб, “мана шу сенинг уйинг”, деб 50 минг долларини олиб дарров кўздан ғойиб бўлди.\nЧироқчилик тоға “энди ўз уйим – ўлан тўшагим, кириб бир оқшом ëтай”, деб турганида уй эгалари етиб келиб, “сени танимаймиз, уй бизники, бор йўқол”, деб ҳайдаворишди.\nЧироқчилик тоға фирибгарлик қурбони бўлганини англаб етиб, милицияга арз қилди. Бу пайтда фирибгар Тўйтепа чегарасигача етиб борган ва қўлидаги 50 минг долларни ҳам харажат қилиб юборишга улгурган экан.\nБарибир қамашди. Фирибгар бўлса темир қафас ичидан тиржайиб, кузда амнистияга тушиб қайтиб келиб, яна сенга ўхшаган анойиларнинг пулини шиламан, деб ўтирибди.\nЗармитан олтин конининг “Главний” шахтасида ўзбошимчалик билан олтин қазаман деган одам ток уриб ўлди. Олтин васвасаси.\nФарғонада 24 яшар аёл бир яшар боласини 1500 долларга сотаëтганда ушланди. Болажон халқ хроникаси.\nСокин куз ойлари шаҳарда\nНақадар сўлимдир кечалар.\nҚандайдир сеҳр бор қамарда,\nКўк билан сўзлашар кўчалар.\nБундан 40 йил олдин ëзилган бу шеър давомида шоир одамларнинг ҳаëт гўзаллигини кўриш ўрнига телевидениенинг зангори экранида акс этган олди-қочдига мафтун бўлишганидан афсусланади.\nТугамас катталар бардоши,\nГўдаклар қарамас овқатга.\nЎқ тегиб йиқилар қўрбоши,\nШтирлиц чап берар офатга.\nБир йигит ўзганинг бағридан\nҚайтган ёр лабини сўради.\nЎтишиб қўғирчоқ баҳридан,\nБу ҳолни қизчалар кўради.\nБу битикларда тасвирланган қизчалар ëши ҳар ҳолда элликдан ошди. Умуман, кимнингдир телевизор кўриб, бузилиб кетганини мен ҳаëтимда учратмадим. Одамлар учун телевизор – бу ширин ëлғонлар тарқатадиган қути.\n“Ул ширин ёлғонга лекин алданиб қолғон ëмон”, деб қўшиқ айсак-да, барибир уйда телевизор ëқиғлиқ туриши керак. Телевизор – уйнинг доимо уриб турадиган юраги. Ҳозирги авлод учун вайфайдай гап.\nКелган меҳмон вайфай борми, дейди. Олдига қўйилган норинга қарамай, қўлидаги смартфонга тикилиб ўтирганича қайтиб кетади. Бир пайтлар Шурикнинг киносида кўрувдик бундай саҳнани.\nЎЗБЕКНИНГ БАЙРОҒИ НЕГА ШОНЛИ ЭМАС?\nЎзбек телевизори мавсумий ҳиссиëтларни юқтирадиган вирус, деса ҳам бўлади. Масалан, бу қутининг ичидан “Ватанпарвар бўлинг!” деган мужда чиқади. Ана энди барча бундан тўлқинланиб, байроқ кўтариб кўчага чиқиб кетади.\nБиттаси сочини байроқ ва Мирзиëев шаклида олдирибди. Бухоролик бир ғўч йигит эса машинасини байроқ рангига бўяб, ғоз юриш қилди. Аммо Бухородаги ўртоқ Бобожоновнинг миршаблари бу ватанпарвар машинани қамаб қўйишди.\nНега? Чунки бу байроққа бир томчи қон тўкилмаган. Ўқ тешиб ўтмаган. Собиқ комунист ва СССР тарафдори бўлган Каримов ўйлаб топган бир латта, холос. Одатда янги тузилган ва тарихи бўлмаган давлат янги байроқ чиздиради. Ўзбекистон деган давлат жойлашган заминда ўнлаб қудратли давлатлар бўлган ва уларнинг музаффар байроқлари бор. Шулардан бирини олиш керак эди.\nМасалан, Амир Темурнинг уч ҳалқали кўк байроғи. Қорахонийлар, Хорзамшоҳлар ëки Салжуқ байроқлари. Энг яқин тарихдаги Туркистон мухторияти байроғи. Бу байроқ рус аскарлари ўқидан тешилиб илма-тешик бўлса ҳам Қўқон узра ҳилпираб турган эди.\nФейсбукда юздан зиëд ўзбекча саҳифа аватарида халифаликнинг қора байроғини қўйганларни кўрдим. Улар югуриб бориб Тошкентдаги Олий Мажлис томига қора байроқ осишмоқчи.\nМенимча, бу стратегик хато қадам. Олдин бу борада аҳоли фикрини яхшилаб шакллантириш керак. Одно ëки фейсбукда аста-аста тушунтириш лозим. Кейин кичикроқ нарсаларни талаб қилиш керак.\nМасалан, дейлик “Маша ва айиқ” мультфильмини тақиқлашни талаб қилиш керак (номаҳрам эркак айиқ 9 яшар Машанинг олдида нима қиляпти?) Ëки “Ну, погоди!” Чунки пляжда беҳаë ëтган ҳайвонлар тасвирланган.\nАна уни тақиқлашга эришилганидан кейин “Тўйлар муборак” фильмини танқид қилиш керак. Чунки бу кинода тўйда арақ ичилади. Кичик ғалабалардан илҳомланиб, тактикани ўзгартириб-ўзгартириб, масалан, лезвия ишлаб чиқаришни тўхтатиш ва унинг воситасида бадандаги юнгларни қириш тақиқланишини талаб қилиш керак.\nСартарошларга касбини ўзгартириш учун имкон берадиган курслар очишни сўраш керак. Улар, масалан, ҳижоб, бурка, ниқоб каби кийимларни тикиб, Афғонистонга экспорт қилиб туриши мумкин (ҳозирча).\nАста-секин, степ бай степ – кичик қадамлар билан улуғ маррага қараб ҳар соат ҳар секундда бир миллиметр бўлса ҳам яқинлашаверамиз. Қарабсизки, бир кун Шердор мадрасасини бузиш учун бульдозер келяпти.\nҲамма хурсанд. Блогерлар тугаб қолган. Чоллар дуо қилиб турибди. Нафақат Олий Мажлис, балки кичироқ ҳокимлик томидаям қора байроқ ҳилпиллаб турибди. Биз эса нашида айтамиз.\nҚўлларда байроқ, келажак порлоқ,\nМаънавият енгилмас куч,\nЧириган ғарб тарафдорининг калласи пуч.\nШайх отамиз соясида ëтамиз,\nКофирлар келса, паққа-паққа отамиз.\nАвж олаётган руспарастлик\nТелевизорда 9 майга атаб ўрис қўшиқ қўйилса, барча дарров СССРни соғинишга тушади.\nЎзбекистон халқ артисти, собиқ депутат, ҳуқуқшунослик фанлари номзоди ва ҳожи она Юлдуз Усмонова ота-боларимизни қирган қизил армия кийимини кийиб, расмларга тушганини эслайсизми?\nМустақиллик ҳақида томоғини йиртиб куйлаган бу аëл Каримов ўлиб мамлакатда “руспарастлик” мода бўлиши билан дарров қизил армия жаллодлари кийимини кийиб, ўзининг босқинчи ўрислар тарафида эканини намойиш қилди.\nҚўқон мухториятини ағдарган, Фарғона водийсида гўдакларни қиличдан ўтазган шу қизил армия эди-ку.\nКимда ким ватанни севса, Юлдуз Усмонованинг бу хатти-ҳаракати устидан шикоят қилсин.\nЭнг камида унинг халқ артисти унвони бекор қилинишини талаб этсак, деб хитоб қилсам, сомонхонага қараб рамазон айтгандай ҳис қилдим ўзимни.\nСовет даврида армияга борганда чеченларнинг пайпоғини ювадиган ҳам, грузин дедларнинг орқасини уқалаб, бир бурда нон ëки сигарета оладиган ҳам шу тўда эди.\nМустақиллик даврига келиб бу тўда умуртқасиз бир ҳужайрали ҳашаротга айланди.\nЎрис ҳам урди уни айланиб келиб, арманиям.\n3 йилча олдин май ойида Москвадаги мактаб битирувчилари ВДНХда ўзбекларни эшшак қилиб мингани видеоси тарқалганди.\n“Нима қилибди соатига пул берса, минаверсин эшшак қилиб. Ўзбекистонда уларни текинга минишади-ку”, деб ўзларини овутишди.\nХуллас, гапнинг адоғи йўқ.\nАммо ўзим кал, кўнглим нозуууук дегандек, бу тўда ўзи ҳақида чўпчак тўқийди. Биз зўрмиз, фалонмиз, пистиëнмиз деб.\nМана бу қўшиқ эса сув кўрса кечадиган Оққўрғон йигитларига аталади. Ҳамма рақсга тушсин.\nЭлим лочин, бургутлари,\nҚоя ўпган булутлари,\nҒурури тоғ, ори осмон,\nЎзбекнинг мард йигитлари.\nЎзбек телевизори ва, умуман, ўзбек нашрларидан қўрқув нафаси уфуруб туради. Тўғрисини тўғридай гапирадиган одам анқонинг уруғи.\nТўғри гапни тўғри туриб айта олган одам ҳақида\nСахаров ҳақида илк бор етмишинчи йилларда эшитгандим. Уйимиз раҳматли отам, Ўзбекистон радиоси мухбирининг иш кабинети ҳам эди.\nХоразмдаги олтин юлдузли қаҳрамон раислардан бири билан суҳбат қурганида, ўша раис Сахаровни лаънатлаб берганди.\nМикрофонни ўчирган отам “Ўзи Сахаров кимлигини биласизми, ëшулли?” деганида раис “Мен на ердан билин вуни. Совет ҳўкўмотини на кўп душмони кўп. Шулардан бири чиғор”, дегани кулгига сабаб бўлган эди.\nОтам тарихга “оттепель” дея кирган тоталитаризм музларининг эриши даври одами эди. Отам ўз дўсти-ëрлари билан суҳбатлашганда Сахаров, Буковский, Мустафо Жамил каби сирли исмлар янграр эди.\n1976 йили тоғамнинг ўғли Қадам оға Сахаров жасоратини ëрқин ҳикоя қилиб берганини эслайман.\nҚадам оғанинг айтишича, Сахаров Москвадаги “Берëзка” дўконига кирибди (“Берëзка” дўкони фақат валютага нарса сотадиган дўкон эди). Хуллас, Сахаров дўкондан ул-бул олиб, пул тўламоқчи бўлса, сотувчи совет пулини олмабди.\nСахаров дўкончига “пулнинг устидаги ëзувни ўқи”, дебди. Пулнинг устида эса СССРнинг олтин кафолати ëзилган эди.\nЎшанда Сахаров дўкон ҳудудида СССРга қарши фитна бор, деб чет эл журналистларига интервью берибди.\nБундан қўрққан КГБ раиси дўкончиларга “Сахаров дўконда совет пулига нарса харид қилиши мумкин”, деган кўрсатма берибди.\nБу ҳикоя ўша давр учун “адолатни талаб қилиш ўрнаги сифатида” ички қониқиш билан тингланар эди.\nОрадан олти-етти йил ўтиб, 1983 йилда Москвага бордим.\nКремлдан сал нарида “Берëзка” деган дўкон бор экан.\nҚадам оғанинг ҳикоясини эслаб, дўконга кирдим. Дўкон ичи дефицит моллар билан тўла эди.\n“”Бу моллар эркин муомаладаги валютага сотилади, совет пули олинмайди”, деб ëзиб қўйилган эди.\nМен сотувчидан Сахаров келса, совет пулига сотасизми, деб сўрадим. “Худо келса ҳам советнинг тахта пулига нарса сотмайман”, деди дўкончи.\nЎша пайтда Сахаров Горький шаҳрида сургунда эди.\nМен Сахаров баëнотларини ҳайкалтарош дўстим Дамир аканинг хотини Люся машинкалаб кўпайтирган самиздат варақаларидан яширинча ўқирдим.\n“Хроники текущих событий” деган варақаларни ўқиганимда ичимда кучли адриналин вулқонини туярдим.\nКейинчалик Сахаров халқ депутати бўлганида, ўзимни ошиғи олчи бўлган қиморбоздек ҳис қилган эдим.\nСахаров ўлган куни мен Урганчдан 5 километр узоқдаги Оëқдўрмон қишлоғида эдим.\nҚиш совуғида иситилмаган синф хонасида гуппию тумоқларини кийиб, қоп-қора парталарда расм чизаëтган қора-қура қишлоқ болаларига қараб, “Болалар, менга азиз бўлган бир одам қайтиш бўлди”, дедим.\n“У одам нима қилар эди”, деб савол берди болалар. “У одам ҳар доим тўғри гапни тўғри туриб айтар эди”, дедим.\nМенимча, Оëқдўрмондаги болалар шу гап орқали Сахаровнинг кимлигини тушунишгандек эди.\nДарсни тугатиб, мактабдан чиқаëтсам, пўстинга ўранган мактаб қоровули ўз кулбасида телевизор кўриб ўтирган экан.\nМенга қараб, “Эй муаллим, Ўрусиятда уллироқ бир одам ўлибди, ким эди у”, деб сўради. “Авлиë қатори одам эди. Энди бундайлар дунëга келиши қийин”, дедим.\nСахаров тирик бўлганида бугун тўқсон тўққизга кирар эди.\nҚўрқмаслик ҳақидаги дарсни яна бир рус диссиденти Владимир Буковскийдан олгандим. Мана унинг ўтган асрда ëзганлари:\n“Биз энди аллақачон индамай ўлиб кетаверадиган қуёнлар эмас эдик. Биз буюк ҳақиқатни англаб етган эдик, ҳокимият на қурол, на танклар, на-да атом бомбаси билан яратилади, ҳокимият уларга таянмайди. Ҳокимият – бу итоаткорлик, бўйсунишга розиликдир, шу боис, зўравонликка бўйсунишдан бош тортган ҳар бир инсон бу кучни 250 миллиондан биттага камайтира олади.\nБиз ҳақ учун ҳаракатларда қатнашдик, энг яхши мактабни лагерларда ўтадик, биз энди одамларнинг итоатсизлиги нақадар катта куч эканини биламиз. Буни ҳокимиятдагилар ҳам билади. Улар аллақачон ўз бисотларидаги ҳар қандай коммунистик сафсаталардан воз кечишган. Уларга эндиликда одамларнинг нурафшон келажакка ишончлари керак эмас, уларга мутелик керак”.\nЎзбекистон мисолида бу 33 миллиондан бир бўлади.\nВаъз бошида Эркин Воҳидов шеърини ўқиб берган эдим. 1989 йили ким мулозимни танқид қилса, 3 йилга қамалади, деган гап чиқди. Шунда шоир акамиз мана бу шеърни ëзди. Шунча йил ўтиб ҳам долзарб.\nБетавфиқ раҳбарни сўкканим учун\nУч йил ётар бўлсам ётганим бўлсин,\nУнинг йўқ обрўсин тўкканим учун\nБу қутқу аталса давлатга зарар\nАмалдор дер эса тузум — мен ўзим,\nМен бундай тузумдан ўгириб юзим\ndata-title="РТдан ваъз: Бойроқларнинг байроғи қўрқув" data-description="<!-- wp:paragraph --> <p>Ҳафта айланиб яна такиямни кийиб сизга қараб оғиз жуфтладим. Телевидение бўйича ўтган тренингларимда ментор оҳанг, яъни ақл ..." data-image="https://eltuz.com/wp-content/uploads/2020/09/SnapShot20.jpg" data-url="https://eltuz.com/video/214965/" data-services="facebook,odnoklassniki,twitter,telegram" data-counter="ig">\nЮртбошиликка тайёрланаётган “елкадош”\n“XXI аср” газетаси (17.09.2016) Тадбиркорлар ва ишбилармонлар ҳаракати – Ўзбекистон либерал демократик партиясидан бўлажак давлат раҳбари сайловига вақтинчалик президент ...


Бухоро шаҳардаги Марказий маданият ва истироҳат боғида ташкил этилган сайёр қабулда секторлар раҳбарлари, вилоят ҳокими ўринбосарлари, ташкилот, муассаса раҳбарлари ва оммавий ахборот воситалари вакиллари қатнашди.\nВилоят раҳбарига фуқаролар томонидан коммунал соҳа, бандликни таъминлаш, қишлоқ инфратузилмасини яхшилаш, банк кредити, уй-жой учун ер ажратиш, уй-жойни кадастрдан ўтказиш, ички йўлларни таъмирлаш ва бошқа масалалар бўйича мурожаатлар бўлди.\nСайёр қабулда мурожаатлар сони икки юздан ошди. Ҳар бир мурожаат диққат билан эшитилиб, ўртага ташланган масалаларни ўз ўрнида, қўшимча ўрганиш талаб этадиган муаммоларни қисқа фурсатда ҳал этиш чоралари кўрилди.\n– Айни кунда ишсизман, – дейди фуқаро Мақсад Раҳмонова. – Мазкур масалада мутасаддиларга мурожаат қилдим. Мурожаатим жойида ҳал этилди. “Зиё Текс” ишлаб чиқариш корхонасига ишга қабул қилиндим. Яқинда ишга чиқишим бўйича корхонанинг буйруғи қабул қилинди. Ойлик маошим 700 минг этиб белгиланди. Доимий ишим, даромадим бўлаётганидан хурсандман.


14 август, 2020, 16:09\nШацких Россияда ҳамюртларимизнинг ҳам ўйинларини кузатмоқда.\nЎзбек футболининг ёрқин юлдузларидан бири бўлган Максим Шацких ҳозирда Россия премьер-лигасида “Ротор” клубида бош мураббий Александр Хацкевичга яқиндан ёрдам бериб келмоқда.\nШацкихнинг ҳам ўзбек футболига оид билдирадиган фикрлари одатда барчамиз учун қизиқарли туюлади. Аммо у камгап ва доим ҳам матбуотда кўриниш беришни хушлайвермайди. Шунга қарамай, Максим Александрович ўзбекистонлик журналистларнинг раъйини қайтармасликка ҳаракат қилади. Аммо ҳозирда унинг иши роса кўп, чунки Россия чемпионати бошланган ва “Ротор”да ҳам иш жуда қизғин. Вақти тиғизлигага қарамай, айрим саволларга қисқача жавоб йўллади.\n- “Ростов”да тўп сураётган ҳамюртимиз Элдор Шомуродовни кузатиб бораётгандирсиз. Сизнингча, унинг гол урмай қўйгани нима билан боғлиқ?\n- Ҳа, албатта кузатиб боряпман. Лекин шуни унутмаслик жоизки, ҳар бир учрашувда рақиб дарвозасини ишғол қила оладиган ҳужумчининг ўзи йўқ. Боз устига у кучли чемпионат ўйнаяпти. Шундай экан, бундай паллада ҳар доим вақт керак бўлади.\n- Охирги пайтларда ўзбекистонлик футболчилар россияликларнинг эътиборини тортмоқда. Масалан, Остон Ўрунов “Уфа”дан “Спартак”ка ўтди, 18 ёшли Жасур Жалолиддинов эса “Локомотив” билан шартнома тузди. Сизни ҳам бундай воқеликлар бефарқ қолдирмаётганига ишонамиз...\n- Тўғри. Уларни кузатиш қизиқарли. Лекин барчасини шубҳасиз вақт кўрсатади. Яна шуни алоҳида айтмоқчиманки, бу ҳолат улар учун ҳам, Ўзбекистон термаси учун ҳам катта плюс.\n- Айни пайтда “Ротор”да ишлаётганингиздан хабардормиз. Аммо яқинда мураббийлар штабини клубдан кетиши ҳақида ҳам гап-сўзлар чиққанди...\n- Клубдаги ишларимиз жойида, ҳаммаси зўр. Фақат газеталарни камроқ ўқинг!\n- Мураббийликка жиддий киришганингиздан хурсандмиз. Вақти келиб, чемпионатимизда ишлаш ниятингиз ҳам борми?\n- Агар шу масалада таклифлар бўладиган бўлса, у ҳолда буни ўйлаб кўраман, албатта.


21 май куни Устюрт газ-кимё мажмуаси фойдаланишга топширилди\n20:28 / 22.05.2016\nЎзбекистон ва Корея Республикаси бош вазирлари Шавкат Мирзиёев ҳамда Ҳван Гё Ан 21 май куни Қорақалпоғистондаги Сурғил кони негизида барпо этилган Устюрт газ-кимё мажмуаси қурилиши якунланиши ва унинг ишга туширилишига бағишланган маросимда иштирок этди. Бу ҳақда ЎзА хабар қилди.\nУстюртдаги маросимда сўзга чиқар экан, Ўзбекистон ва Жанубий Корея ҳукуматлари раҳбарлари газ-кимё мажмуасининг муваффақиятли ишга туширилишини икки мамлакат ҳамкорлигида муҳим босқич деб атади, қайд этди Yonhap агентлиги.\n«Лойиҳа ўзида ҳамкорликнинг янги моделини тақдим этиб, хом ашё ресурсларини экспорт қилишдан биргаликда ишлаб чиқариш ва ташқи бозорга юқори қўшимча қийматли маҳсулотларни етказиб беришни кўзда тутади», — деди Жанубий Корея бош вазири.\nҚурилиши 2012 йилда бошланган Устюрт газ-кимё мажмуасида газни тақсимлайдиган, этилен, полиэтилен, полипропилен ишлаб чиқарадиган ва энергия манбалари билан таъминлайдиган жами бешта завод, шунингдек, замонавий инфратузилма объектлари барпо этилган. Улар дунёдаги энг замонавий юқори технологиялар билан таъминланган, энг сўнгги русумдаги ускуналар ўрнатилган. Мажмуада 1300 га яқин мутахассис фаолият кўрсатмоқда.\nУстюрт газ-кимё мажмуасида маҳсулот ишлаб чиқариш жараёни синов тариқасида ўтган йили бошланган эди. 2015 йилда 54,9 минг тоннадан зиёд суюлтирилган углеводород гази, 34 минг тоннадан ортиқ газ конденсати ишлаб чиқарилди. Магистрал газ қувурларига 1,8 миллиард куб метрдан ортиқ этан ва газ, «Ўзбекэнерго» акциядорлик жамияти энергия тизимига 87,5 минг мегаваттдан зиёд электр энергияси етказиб берилди. Айни пайтда пиролиз дистилляти Бухоро нефтни қайта ишлаш заводига бензин тайёрлаш учун юборилмоқда. Полиэтилен ва полипропилен қатор хорижий давлатларга экспорт қилинмоқда. Шу кунга қадар қарийб 150 миллион долларлик 186 минг тоннадан ортиқ полиэтилен ва полипропилен Марказий ва Шарқий Осиё, МДҲ ва Европа мамлакатларига жўнатилди. Маълумотларга кўра, 2020 йилга бориб полиэтилен ишлаб чиқариш ҳажми 4,1 баробар ошади.


TikTok ва Twitter чеклангани ҳақида Кушербаев: «Мен қарши бўлган фойдасиз қонун» - Terabayt.Uz\nTikTok ва Twitter чеклангани ҳақида Кушербаев: «Мен қарши бўлган фойдасиз қонун»\nЎҚИНГ: «Twitter бўлмаса GETTR-да»: Дональд Трамп ўз ижтимоий тармоғини ишга туширди\nПарламент депутати Расул Кушербаев бу ҳақда ўзининг Telegram-канали орқали қуйидагиларни ёзган:\nҚонун талабларига зид равишда фуқароларнинг шахсга доир маълумотларига ишлов бераётган ижтимоий тармоқлардан фойдаланиш чекланибди.\nМен қарши бўлган фойдасиз қонун.\nЎзбекистонда ТикТок ва Твиттерга киришда узилишлар кузатилмоқда.\nФуқароларнинг шахсга доир маълумотларини мухофаза қилиш бахонаси билан интернетдаги оммабоп тармоқларни чеклашга уринишдек кўринаётган бу иш кўпроқ салбий оқибатга олиб келиши мумкин. Масалан, фойдаланувчилар оммавий равишда чекловларни четлаб ўтувчи VPN каби дастурлардан фойдаланишни бошлайди, назорат буткул йўқолади. Камига фуқароларни қонунбузарга айланишга мажбур қиламиз.\nТанкка қарши кетмон билан жанг қилишдек «ахборот асри»даги жуда кулгули ва абсурд қарор.\nФуқароларнинг мулк ҳуқуқи бузилса жимлик, уйидан ҳайдалса жимлик, ери мажбуран олиб қўйилса жимлик, фермер сарсон юрса жимлик... Лекин унинг шахсга доир маълумотларини муҳофаза қилишга келганда кескин чоралар...\n#Twitter #ижтимоий тармоқлар #иловалар #Ўзбекистон #TikTok


“АХБОРОТ СОАТЛАРИ” № 06-17 - Уч илдиз\nЎзаро савдо ҳажми жадал ортиб бормоқда – йил бошидан буён товар айирбошлаш ҳажми 3 миллиард доллардан ошди. Россиянинг етакчи компания ва банклари иштирокида нефть-газ ва нефть-кимё соҳалари, металлургия, машинасозлик, электр техникаси саноати, фармацевтика, агросаноат, озиқ-овқат ва бошқа тармоқларда йирик инвестиция лойиҳалари амалга оширилмоқда.\nИкки давлат ҳудудлари ва ишбилармон доиралари ўртасидаги амалий ҳамкорлик фаоллашди. Маданий-гуманитар алмашинув кенгайиб бормоқда. Яқинда Москва ва Бутун рус Патриархи Кириллнинг Ўзбекистонга ташрифи ҳам халқларимиз ўртасида дўстлик ва ўзаро англашувни мустаҳкамлашга хизмат қилгани таъкидланди.\nМулоқот чоғида икки томонлама амалий ҳамкорликни янада кенгайтириш масалалари муҳокама қилинди. Халқаро ва минтақавий сиёсатнинг долзарб масалалари юзасидан фикр алмашилди. Мулоқот сўнгида давлатимиз раҳбари Россия Президентини яна бир бор самимий табриклаб, унга мустаҳкам соғлиқ ва улкан муваффақиятлар, дўст Россия халқига тинчлик ва фаровонлик тилади. Россия раҳбари Ўзбекистон Президенти ва халқига самимий табрик учун чуқур миннатдорлик билдириб, Ўзбекистон-Россия стратегик шериклик ва иттифоқчилик муносабатларини янада мустаҳкамлашга интилиши қатъий эканини алоҳида таъкидлади.\nЎзбекистон ва Қирғизистон Қамбарота ва Косонсой сув омбори бўйича келишиб олди.\nЎзбекистон Республикаси билан Қирғизистон Республикаси ўртасида чегара ҳудудида ишонч чоралари бўйича Битим.\nЎзбекистон Республикаси Ҳукумати билан Қирғизистон Республикаси Ҳукумати ўртасида Ҳаво транспорти қатновига хизмат кўрсатиш учун жавобгарликни топшириш тўғрисида Битим.\nЎзбекистон Республикаси Ҳукумати билан Қирғизистон Республикаси Ҳукумати ўртасида 1996-йил 4-сентябрда имзоланган халқаро автомобил қатнови тўғрисидаги Битимга ўзгартиш ва қўшимчалар киритиш тўғрисидаги Баённома.\nЎзбекистон Республикаси Ҳукумати билан Қирғизистон Республикаси Ҳукумати ўртасида Қирғизистон Республикасининг Жалолобод вилояти Олабуқа туманида Орто-токой (Косонсой) сув омборининг сув ресурсларидан давлатлараро фойдаланиш тўғрисидаги Битим.\nЎзбекистон Республикаси «Ўзбекгидроэнерго» АЖ ва Қирғизистон Республикаси «Миллий энергетика холдинг компанияси» ОАЖ ўртасида Қамбарота-1 ГЭСини қуриш соҳасида ҳамкорлик тўғрисидаги Меморандум.\n2017-2018 йилларда Қирғизистон Республикасидан Ўзбекистон Республикасига электр энергиясини етказиб бериш тўғрисида Шартнома.\nУнда Ўзбекистон Республикаси Бош вазири, тегишли вазирлик ва ташкилотлар раҳбарлари иштирок этди. Мамлакатимизда истиқлолнинг дастлабки йилларидан бошлаб таълим-тарбия тизимини ривожлантириш давлат сиёсати даражасига кўтарилиб, фарзандларимизнинг жаҳон андозаларига мос шароитларда замонавий билим ва касб-ҳунарларни эгаллашлари, жисмоний ва маънавий жиҳатдан етук инсонлар бўлиб вояга етишларини таъминлаш, уларнинг қобилият ва истеъдоди, интеллектуал салоҳиятини рўёбга чиқариш, ёшларимиз қалбида она юртга садоқат ва фидойилик туйғуларини камол топтириш борасида улкан ишлар амалга оширилмоқда.\nПрезидентимизнинг 2017 йил 7 февралдаги «Ўзбекистон Республикасини янада ривожлантириш бўйича Ҳаракатлар стратегияси тўғрисида»ги фармонида ижтимоий соҳа, хусусан, таълим ва илм-фан соҳаларини ривожлантириш борасида бир қатор вазифалар белгиланган. Ҳужжатда таълим муассасаларининг моддий-техник базасини мустаҳкамлаш, янги таълим муассасаларини қуриш, таъмирлаш ва капитал таъмирлаш баробарида уларни замонавий ўқув ва лаборатория жиҳозлари, компьютер техникаси ва ўқув-методик қўлланмалар билан таъминлаш назарда тутилган.\nКейинги бир йилда Ўзбекистон Республикаси Президенти ва Вазирлар Маҳкамасининг етмишга якин қарор, фармон ва фармойишлари қабул қилинди. Бу том маънода таълим тизимидаги ўзгаришлар ва янгиланишлар жараёнини бошлаб берди. Ўрта махсус таълим тизимига жорий йилда биринчи марта 10-синфларга ўқувчилар қабул қилиш йўлга қўйилди. Бу академик лицей ва касб-ҳунар коллежларига қабул жараёни билан баробор олиб борилди. Бунда асосан ота-оналар ва ўқувчиларнинг хоҳиш ва истаклари инобатга олинди.\nПрезидентимиз соҳада амалга оширилаётган ишларни янада такомиллаштириш бўйича ота-оналар ва ўқувчиларнинг фикларнини инобатга олиш, улар билан «очиқ эшиклар» кунлари каби тадбирлар ташкил қилиб, учрашувлар ўтказиш кераклигини алоҳида таъкидлади. 2016/2017 ўқув йилида 466 мингдан ортиқ ўқувчилар умумтаълим мактабларини тамомлаган бўлиб, шундан 170 мингдан зиёди касб-ҳунар коллежларига ўқишга кирган. 288 минг, яъни олтмиш фоизидан ортиғи 10 синфларда ўқишларини давом этирмоқда.\nЙиғилишда таълим тизимида амалга оширилаётган ислоҳотлар муҳокама қилинар экан, ёшларнинг касб-ҳунар эгалаши, ўқувчиларни ватанпарварлик руҳида тарбиялаш масалаларига ҳам алоҳида эътибор қаратилди. Бунда ёшларнинг улуғ аждодларимиз меросини ўрганиши, уларга мос етук кадрлар бўлиб вояга етишига алоҳида эътибор қаратилмоқда. Улуғ аждодимиз Муҳаммад ал-Хоразмий номидаги ахборот-коммуникация технологиялари йўналишига оид чуқурлаштириб ўқитишга ихтисослаштирилган мактаб ташкил этилиши ҳам айнан ана шу вазифани амалга оширишдаги илк қадам бўлди. Мазкур мактабнинг ташкил этилиши кадрларни ёшлигиданоқ тайёрлаб бориш, соҳада етук ҳамда замон талабларига жавоб берадиган кадрлар тайёрлашга замин яратади.\nШунингдек, Ўзбекистон Республикаси Президентининг “Мирзо Улуғбек номидаги ихтисослаштирилган давлат умумтаълим мактаб-интернатини ва “Астрономия ва аэронавтика” боғини ташкил этиш тўғрисида”ги қарори қабул қилинди. Мазкур қарор билан Астрономия институти қошида математика, астрономия, физика ва информатика фанларини чуқур ўргатишга ихтисослаштирилган Мирзо Улуғбек номидаги ихтисослаштирилган давлат умумтаълим мактаб-интернати ташкил этилади. Мактаблар олдига қўйилаётган талаблардан бири – юқори малакали, соҳасининг билимдони бўлган ўқитувчи-педагоглар базасини шакллантириш билан биргаликда, мактабда чет тилини хам ўқитишдир. Бу каби ихтисослашган мактабларнинг ташкил этилаётгани ёшларни ватанпарварлик руҳида тарбиялашга хизмат қилиши алоҳида таъкидланди.\nЎзбекистон Республикаси Президентининг 2017 йил 14 мартдаги “Ўрта махсус, касб-ҳунар таълими муассасалари фаолиятини янада такомиллаштириш чора-тадбирлари тўғрисида”ги қарори бу борада муҳим омил бўлмоқда. Бу кадрлар тайёрлашда мазкур муассасаларнинг улушини ошириш ва кафолатланган иш ўринларини яратиш имконини беради. Президентимиз соҳа раҳбарларига бу борада жойларга чиқиб қайси ҳудудга қандай соҳа бўйича мутахассислар зарурлигини ўрганиб чиқиш вазифасини топширди.\nБМТНИНГ ИНСОН ҲУҚУҚЛАРИ БЎЙИЧА КЕНГАШИ МАХСУС МАЪРУЗАЧИСИ ЎЗБЕКИСТОНДА\nТОШКЕНТДА ЕВРОПА ТИКЛАНИШ ВА ТАРАҚҚИЁТ БАНКИ ВАКОЛАТХОНАСИ ОЧИЛАДИ\nЎзбекистон Ташқи ишлар вазири Абдулазиз Комилов 3 октябрь куни Тошкентда Европа тикланиш ва тараққиёт банки (ЕТTБ)нинг Марказий Осиё ва Россия бўйича бошқарувчи директори Наталья Ханженкова бошчилигидаги делегацияни қабул қилди. Учрашувда Ўзбекистон ва ЕТTБ ўртасидаги ҳамкорлик кун тартиби шаклланишини ниҳоясига етказиш истиқболлари ҳамда банкнинг Тошкент шаҳрида ваколатхонасини очилишининг амалий жиҳатлари муҳокама қилинди. ЕТTБнинг Ўзбекистон бўйича 5 йиллик Стратегияси лойиҳаси устидаги ишнинг бориши, шунингдек, Тошкент шаҳрида бўлиб ўтадиган Халқаро инвестиция форуми ва «Марказий Осиё халқаро транспорт коридорлари тизимида: стратегик истиқболлар ва татбиқ этилмаган имкониятлар» конференциясида банкнинг иштирок этиши юзасидан фикр алмашилди.\n“ВОДИЛ” ЧЕГАРА ПОСТИДА ҚЎШНИ ДАВЛАТГА БОРИБ-КЕЛИШДАГИ ТЎСИҚЛАР, ОРТИҚЧА РАСМИЯТЧИЛИКЛАР\n2018–2021 ЙИЛЛАРДА ҚУРИЛАДИГАН “ЁШЛАР” УЙЛАРИ РЕЖАСИ ТАСДИҚЛАНДИ\n“ЎЗБЕКИСТОН ТЕМИР ЙЎЛЛАРИ” АЖ: ЯНГИ ЛОЙИҲАЛАР АМАЛГА ОШИРИЛАДИ\nЎЗБЕКИСТОН ВА РОССИЯ ҚУРОЛЛИ КУЧЛАРИ ҲАМКОРЛИГИДАГИ ЎҚУВ МАШҚЛАРИ\nБУТУН РОССИЯ ПАТРИАРХИ: «АМЕРИКА, ЕВРОПА СИЁСАТЧИЛАРИНИ ЎЗБЕКИСТОНГА ЧАҚИРИНГ, ҲЕЧ ҚАЕРДА БУНДАЙ ДИНИЙ БАҒРИКЕНГЛИК ЙЎҚ!»\nБутун Россия ва Москва патриархи Кирилл Ўзбекистонга ташрифидан жуда катта таассурот олди. Рус православ черкови Тошкент епархияси митрополити Викентий 4 октябрь куни Халқаро Пресс-клубда бўлиб ўтган «Ўзбекистон Президенти Ш.М.Мирзиёевнинг АҚШга тарихий ташрифи якунлари. Бағрикенг Ислом: тинчлик ва эзгулик дини» мавзусидаги сессиясида сўзга чиқар экан, шу ҳақида маълум қилди. Митрополит Викентий патриарх Кириллнинг Ўзбекистонга ташрифи учун Президент Шавкат Мирзиёевга миннатдорчилик билдирди. Унинг сўзларига кўра, патриарх Ўзбекистоннинг Тошкент, Самарқанд ва Бухоро шаҳарларида бўлиб, кўплаб муқаддас даргоҳлар ва обидалар билан танишган. У ислом дини меҳр-муҳаббатни тарғиб қилишини таъкидлади. Оддий халқ орасида бўлган патриарх ўзбек халқининг меҳр-муҳаббатини ҳис қилгани, бу эса бағрикенглик жуда катта аҳамиятга эга эканини таъкидлади. Патриарх Кирилл Ўзбекистондаги черков, ибодатхоналар ва турли биноларни кўриб, Ўзбекистонда дин ва эътиқодга бўлган ҳурматга тан берди. «Америка, Европа сиёсатчиларини Ўзбекистонга чақиринг, келиб кўришсин. Бундай бағрикенглик ҳеч қаерда йўқ! Мен бу ерда кўрганларимни ҳамма ерда ва ҳар доим айтаман. Бу ерда одамларнинг самимий меҳр-муҳаббати ва ҳурматини ҳис қилдим», — деди патриарх. Метрополит Викентийнинг таъкидлашича, патриарх Кирилл оддий халқ орасида бўлган, улар билан танишган ва Ўзбекистондаги мавжуд улуғ қадриятларни сақлаб қолишга чақирган. У барча динлар тинчлик ва тотувликка чорлишини таъкидлаган. Шу ўринда патриарх Кирилл Ўзбекистон Президенти Шавкат Мирзиёевнинг «Биз нохуш асоратлар билан курашишимиз эмас, уларнинг олдини олишимиз керак» деган гапларига алоҳида эътибор қаратган. «Патриарх Кирилл кетиш олдидан шундай ажойиб бир гап айтди: Ўзбекистондан Россияга кетган одамлар у ернинг энг яхши одамлари бўлади, чунки улар тарбияли одамлардир», — дейди митрополит Викентий.\nХалқаро дзюдо федерацияси (IJF), Ўзбекистон Республикаси Жисмоний тарбия ва спорт давлат қўмитаси, Миллий олимпия қўмитаси, мамлакатимиз дзюдо федерацияси томонидан қатор вазирлик ва ташкилотлар билан ҳамкорликда ташкил этилган нуфузли турнирда дунёнинг 30 га яқин давлатидан 180 дан ортиқ спортчи совринли ўринлар учун курашмоқда.\n“Ўзбекистон” спорт мажмуасида 6 октябрь куни нуфузли мусобақанинг очилиш маросими бўлди.\nБайрамона безатилган спорт мажмуаси меҳмонлар, спортчи ва мураббийлар, мухлислар билан гавжум. Майдонга халқаро турнир иштирокчи мамлакатлар терма жамоалари кириб келади.\nМусобақанинг очилишида Ўзбекистон Республикаси Жисмоний тарбия ва спорт давлат қўмитаси раиси Р.Қурбонов ва бошқалар мамлакатимизда ёш авлодни жисмонан ва маънан соғлом этиб тарбиялаш, спортни ривожлантириш, бу жараёнда Олимпия спорт турларини янада оммалаштириш, жаҳон майдонларида Ватанимиз шарафини муносиб ҳимоя қилишга қодир истеъдодли спортчиларни тайёрлаш ва уларни ҳар томонлама қўллаб-қувватлашга доимий эътибор қаратилаётганини алоҳида таъкидлади.\nДавлатимиз раҳбарининг шу йил 9 мартдаги Ўзбекистон спортчиларини 2020 йил Токио шаҳрида (Япония) бўлиб ўтадиган XXXII ёзги Олимпия ва XVI Паралимпия ўйинларига тайёрлашга оид, 3 июндаги «Жисмоний тарбия ва оммавий спортни янада ривожлантириш чора-тадбирлари тўғрисида»ги, 10 августдаги “Нуфузли халқаро спорт мусобақаларида юксак натижаларга эришган Ўзбекистон спортчиларини жамоат ва спорт ишларига кенг жалб этиш ҳамда спортчиларни ва уларнинг тренерларини рағбатлантириш тўғрисида”ги қарорлари қабул қилиниши соҳа ривожида муҳим дастуриламал бўлмоқда.\n– Ўзбекистонда ҳар қандай йирик спорт анжумани юксак савияда ўтказилиши халқаро спорт жамоатчилиги томонидан кенг эътироф этилади, – дейди Халқаро дзюдо федерацияси ижроия қўмитаси аъзоси, Таълим ва мураббийлик бўйича директори Муҳаммад Мериджа. – Мана бир неча йилдирки, пойтахтингиз дзюдо бўйича Гран-при туркумига кирувчи нуфузли турнирга мезбонлик қилади. Бу мамлакатингизнинг улкан спорт салоҳиятига эга эканидан, спорт тараққиёти учун бор куч ва имкониятларини ишга солишидан далолатдир.\nNext story Фермер, деҳқон хўжаликлари ва томорқа ер эгаларининг ҳуқуқлари ва қонуний манфаатларини ҳимоя қилиш, қишлоқ хўжалиги экин майдонларидан самарали фойдаланиш тизимини тубдан такомиллаштириш чора-тадбирлари тўғрисида\nPrevious story Президент олий ўқув юртларига ўқишга бўлган талабнинг ошиб бораётгани, аммо тест синови тизимининг эскирганини танқид қилди


08/25/2012 Ismat Khushev Тошкентда шов-шув бўлаётган асар\nАбдулла Орипов биринчи синфда ҳарф ўргатган муаллим каби фақат она Ватанни танитиб қолмай, бир инсондай яшаш учун нимаики зарур бўлса, барчасидан сабоқ берган, ниманики севмоқ керак бўлса, уни эъзозлаб-ардоқлаш, нимадан нафратланмоқ лозим эса, ундан ҳазар қилмоқ илмини ўргатган.\nУ ҳақни ноҳақдан, покни нопокдан ажратиб кўрсатган миллий шоирдир.\nУ “Саҳиҳ ҳадис”лардан билим олган, десак, у замонда Бухорий таъқиқ остида эди, ҳатто Расулуллоҳ қораланиб, Яратган йўққа чиқарилган.\nКишилик тарихи деса, Маркснинг патак соқоли кўз олдимизга келган. Худдики, унгача ҳеч вақо бўлмаган!\nХуддики, ҳаёт шундан бошланган!\nШундай метин-мустаҳкам девор ортидаги аслликни илғаш осон эмас, албатта.\nБилмадим, бунда бўлак сир бордир?\nБалки шоир даҳоси ўз ишини қилгандир, қонида жўш урган аждодлар хислатини ёқиб-оловлантириб юборгандир? Билмадим. Лекин нима бўлгандаям, учрар экан-да, шундай ҳодисалар!\nАммо жондош халқини Ориповчалик севиб-ардоқлаган оташнафас шоир камдан-кам. Унинг Ватанга муҳаббати халқига арзи-ихлосида илдиз отгандир.\n– Халқим, тарих ҳукми, сени агар-да\nБу шеър мавҳум якун топгандек, Ўзбекистонни нима учун севишини шоир очиқ айтмагандек бўлиб туюлади. Чунки у шеърини якунлар экан, юртини бойликлари учун севмаслигини уқтиради.\nБу таъкид жон ипи пайваста халқини кўкка кўтариб улуғлашга восита бўлади.\nНимага Ўзбекистонни жон қадар севасан, деса, мен аввал жондан ҳам азиз она халқимга таъзим қиламан, агар у мангу музликларни Ватан қилган бўлса, ўша музликларга меҳримни берар эдим, дейди шоир.\nМен ўйлайманки, шундай дамда катта бобоси, Одам Ато бўлмаса ҳам, Турк Ёфас ўғлининг толмас руҳи унинг бош устида чарх уриб айланиб –\nўргилади, шу заминда қандай илдиз отиб, палак ёзгани, қандай тарихни бошдан ўтказиб, қандай ўзидан кўпайгани ҳақида айтиб-уқтириб, қўллаб-қувватлаб туради.\nУнинг қавми йўқ бўлиб кетмади! Бугун бир эл, катта бир оила бўлиб яшаяпти! Бу халқ, бу миллат Одамнинг асл фарзанди! Бир ота-онадан кўпайган!\nРум зафар қучади.\nРум Чингизхон эмас, Доро ҳам эмас!\nОрипов буни унутмайди. Ва ўзини шу улуғ карвоннинг бир муаррихи-куйчи шоири деб билади.\nБу – мумтоз тушунча, муборак туйғу! Қани энди, ҳаммагаям шу насиб этса! Қачонки шу ҳақиқат жонингни ўртаса, оламга кўзингни очиб қарайсан! Сал пастга тушиб, оёғингни ерга қўясан. Ва Пушкин каби хор-зорларга ачинмоққа чақирасан!\nАбдулла Орипов шу халқ фарзанди, аммо фақат шу учун эмас, унинг палаги тоза, бағрибутун, даҳоси ва марҳамати беқиёс бўлгани учун иззат-икром билан уни севиб ардоқлайди.\nШоирнинг “Саратон” шеърига бир эътибор қилинг.\nМенинг деҳқон бобом, андак ором ол,\nҚуёш буровига олган палла бу.\nСаратон ўзи ҳам мудрайди беҳол,\nОҳангсиз ялла бу, сўзсиз алла бу!\nҲали тонг ғунчаси очмасидан лаб,\nНаҳор фароғатин ўйламай тақир,\nКимсасиз далага кўзни уқалаб,\nЧиқиб кетганингни кўрдим-ку, ахир.\nКўрдим-ку, манглайинг тер билан қотиб,\nБераҳм оташга берганингни тоб.\nКўрдим-ку, тепангда ўзни йўқотиб,\nҲайратдан лол қотиб қолганин офтоб.\nАзму шижоатинг мен ахир кўрдим,\nКўрдим кўзларингда чарчоқ бир кулгу.\nМайли, ором олгин, эй бобо юртим,\nСаратон жунбушга келган пайт-ку, бу…\nАбдулла Орипов айтадики, эсимни танигач, қатор савол йўлимда кўндаланг бўлиб, идрокимни қийноққа солган. Нега халқим хор-ҳақир, таҳқирга маҳкум? Нега она тилимнинг қадри йўқ? Тарихим нега ерга урилган? Нега она Ватанни улуғлаш мумкин эмас?\nШоир шу саволларга жавоб излайди. Шеърияти аслликда, тириклик сувида илдиз отади. Шунинг учун унда ҳақлик-ҳаққоният юз кўрсатади.\nЭҳтимол, шунинг учун руҳий поёни чексиз, ҳасратли унлари, долғали овози-нафаси шунга монанддир?\nЭҳтимол, шунинг учун, Шарқни ва Ғарбни бир шеърига жо эта олар?


Корхона фаолияти тўхтатилаётганида қандай амалларни бажариш лозим?\nЯқинда очилган ва бир маромда ишлаб келаётган ишлаб чиқариш корхонаси хом-ашё материаллари йўқлиги сабабли фаолиятини тўхтатмоқда. Келажакда фаолиятни давом эттириш-эттирмаслик номаълум. Шу муносабат билан қуйидаги масалаларга ойдинлик киритсангиз: 1.\tАйтингчи бундай вазиятда давлат солиқ инспекциясини хат орқали корхонада ишлаб чиқариш фаолияти тўхтаганлиги тўғрисида огоҳлантириш лозимми? 2.\tХодимлар билан ҳисоб-китоблар қай тартибда амалга оширилади? 3.\tКорхона томонидан яна қандай амаллар бажарилиши зарур? Корхона ҳисобчиси\nАввало, корхона фаолиятини ўз ташаббуси билан тўхтатиш - яъни, кейинчалик қайта тиклаш шарти билан фаолиятни вақтинчалик олиб бормаслик қонунчиликда кўзда тутилмаган.\nКорхона фаолиятини ихтиёрий равишда тугатиш эса ЎзР Президентининг 2007 йил 27 апрелдаги ПҚ-630-сонли Қарори билан тасдиқланган Низомда(кейинги ўринларда - Низом) белгиланган тартибда амалга оширилади.\nБиринчи навбатда корхонанинг муассислари (қатнашчилари) томонидан уни ихтиёрий тугатиш тўғрисидаги қарор қонун ҳужжатларида белгиланган тартибда қабул қилинади. Мазкур қарорда тугатувчи - тугатиш комиссияси (унинг аъзолари таркиби) ёки жисмоний шахс (паспорти маълумотлари), мўлжалланаётган тугатиш муддати кўрсатилади.\nКейинги бажарилиши лозим бўлган ҳаракатлар кетма-кетлиги Низомга илова қилинган, молия-хўжалик фаолиятини амалга ошираётган корхоналарни ихтиёрий тугатиш схемасида кўрсатилган.\nСолиқ органларига корхона ихтиёрий тугатилаётганлиги ҳақида хабар бериш шарт эмас. Низомга мувофиқ тугатувчи рўйхатдан ўтказган органга ихтиёрий тугатиш тўғрисидаги қарор нусхасини тақдим этиб хабардор қилганидан сўнг мазкур орган ўзи солиқ органларига бу ҳақда маълум қилади.\nХодимлар корхона тугатилиши ва улар билан меҳнат шартномасини бекор қилиш нияти ҳақида камида 2 ой олдин ёзма равишда хабардор қилиниши лозим (Меҳнат кодексининг 102-моддаси 1-қисми 1-банди). Келишув бўйича ушбу огоҳлантириш унинг муддатига мувофиқ келадиган пуллик компенсация билан алмаштирилиши мумкин.\nХодимлар билан ҳисоб-китоблар, оралиқ тугатиш баланси тасдиқланганидан кейин биринчи навбатда амалга оширилади (Низомнинг 23-банди).\nКорхона томонидан ихтиёрий тугатиш жараёнда бажарилиши зарур бўлган бошқа хатти-ҳаракатлар тўғрисида маълумот олиш борасида юқорида қайд этилган Низом ва илова схемага мурожаат қилишингиз лозим бўлади.\nҚайд этиш жоизки, корхона муассислари (қатнашчилари), тадбиркорлик субъекти - жисмоний шахс тугатишнинг исталган босқичида фаолиятини тиклаш ва тугатиш жараёнини тўхтатиш тўғрисида қарор қабул қилиш ҳуқуқига эга (Низомнинг 7-банди).


"Буюк мамлакатнинг сири" китоби, Шухрат Суюндик\nРоманы, рассказы, Сказки\n«Буюк мамлакатнинг сири» изланувчан ижодкор Шуҳрат Суюндикнинг ўзбек тилидаги илк китоби.\nУнинг китоблари хориж тилларида чоп этилган. 2005 йил рус тилида «Қалб таомномаси», 2009 йилда «Ҳақиқат мақоми» болгар тилида, 2010 йили ушбу китоб рус тилида Санкт-Петербургдаги «Весь» таҳририятида босмадан чиққан. «Ҳақиқат мақоми» китоби ўзбек тилига ўгирилиб, босмага тайёрланяпти.\nМуаллифнинг ушбу китоби китобхонларга манзур бўлади, деган умиддамиз.\nМеҳнат ва Дангасалик..................................................................................... 5\nБуюк мамлакат............................................................................................... 7\nСоғлиқ ва шодлик.......................................................................................... 12\nКўзбойлоғич ёки сохта сеҳргар ҳақида............................................................ 14\nКаллами, бош?............................................................................................... 15\n«Фаросат тарозиси»........................................................................................ 17\nЭркак ва аёл ёки икки ёрти бир бутун.............................................................. 20\n«Фаришталар озуқаси».................................................................................... 24\nЭлектрон ниқоб............................................................................................... 40


Илҳом Алиев Озарбайжоннинг янги президенти-ми?\n18 апрел 2021, Тошкент вақти: 17:36\nAliev_ilham.jpg Ҳайдар Алиевнинг ëлғиз ўғли 42 яшар Илҳом Алиев душанба куни мамлакат Бош вазирлигига сайланди. Мамлакат парламентининг навбатдан ташқари мажлисига йиғилган 102 депутатдан 101 нафари бу таклифни қувватлаб овоз берди. Ани вақтда Турон аҳборот агентлиги амалдаги бош вазир Артур Раси-Зода ўз лавозимидан истеъфо берганлигини эълон қилди. Илҳом Алиевни Бош вазир қилиб тайинлаш таклифи унинг касалхонада даволанаëтган отаси¸ президент Ҳайдар Алиевдан чиқди.\nОзарбайжон конститутциясида Президент ўз вазифасини бирор бир сабабга кўра бажара олмаган тақдирда мамлакат тизгини Бош вазир қўлига ўтиши ëзиб қўйилган. Илҳом Алиевнинг мамлакат парламентида Бош вазир қилиб сайланиши¸ мажлисда муҳолифатнинг иштирок қилмагани учун хамирдан қил суғургандай осон ўтганлиги айтилмоқда. Илҳом Алиев бу қадар осон кечган тайинланишдан хурсандлигини яшириб ўтирмади.\n"Мен бир овоздан тасдиқлашларини кутмагандим.Мени ëқлаб овоз берганларнинг барчасига миннатдорчилик билдираман"\nИлҳом Алив бундан атиги бир неча кун илгари ўзининг Бош вазир қилиб тайинланиши ҳақидаги миш-мишларни ҳақиқатга тўғри келмайди деб инкор қилганди. Муҳолифат вакиллари бу ҳолат озарбайжонда оилавий сулола анъанасига асос солганлигини таъкидлашмоқда. Муҳолифатдаги Мусовот партияси раиси Исо Гамбар Илҳом Алиевнинг бош вазир қилиб тайинланишига шундай муносабат билдирди.\n"Биз бу ҳолатни Озарбайжонда неомонарҳия режасини амалга оширишга уриниш деб ҳисоблаймиз.\nҲайдар Алиев режимининг бу уриниши муваффақиятсизликка учрашига ишонамиз".\nКейинги кунларда ноаниқ бўлиб турган мамлакат сиëсий жараëнлари йўналиши бир оз аниқлангандай бўлса-да¸ кузатувчилар Озарбайжонда сиëсий барқарорлик бўлишига шубҳа билан қарамоқдалар. Шанба куни мингдан ортиқ муҳолифат намоëндалари норозилик намойишлари уюштирдилар.\nҲайдар Алиев истеъфосини талаб қилган намойишчилар президент соғлиги ҳақида маълумотлар очиқланишини ва уч нафар муҳолифат вакиллари Аëз Муталибов¸ Расул Гулиев¸ ва Элдор Номозовларни президентликка номзод сифатида рўйҳатга олинишини талаб қилиб чиқдилар. Якшанба куни расмий Боку президент Алиевнинг касал эканлигини очиқ эътироф қилишга мажбур бўлди. Эслатиб ўтамиз Ҳайдар Алиев соғлиғи билан боғлиқ жиддий муаммо2003 йилнинг апрелида юзага чиққанди. Миллионлаган озарбайжонликлар жонли эфир орқали президент Алиевнинг юрагини чангаллаб минбардан қулаганлигига гувоҳ бўлдилар. Шундан сўнг Озарбайжон президенти Туркиянинг Гулхона ҳарбий госпиталида 9 кун муолажа олди. Шу йилнинг 8 июл куни Ҳайдар Алиевнинг касали яна ҳуруж қилди. Яна касалҳонага ëтқизилган Алиев қиëфаси телекранларда кўринмай қолди. Ҳатто биринчи Август куни нотўғри аҳборот олган Грузия президенти Шеварднадзе Ҳайдар Алиев ўлими муносабати билан таъзия билдиришгача бориб етди. Гарчи кейинчалик Шеварнадзе узр сўраб Алиевга узоқ умр тилаган бўлса ҳам¸ кейинги воқеалар шамол бўлмаса дараҳтнинг учи қимирламаслигига мисолдай кўринмоқда. Бош вазир Илҳом Алиев ¸ мулозимларнинг "қирол ўлди яшасин қирол" қабилидаги ҳамду санолари фонида гапирар экан ҳамма нарса ўзгаришсиз қолишига умид билдирди.\n"Мен кескин ҳаракатлар тарафдори эмасман.Ҳамма нарса ўз тадрижи билан давом этсин"\nБу4 август куни Озарбайжон бош вазирлигига сайланган кичик Алиевнинг фикрлари эди.Кичик Алиев ҳақидаги гап сўзлар Туркияда даволанаëтган Катта Алиев соғлиғи ҳақидаги маълумотлардан ҳам муҳимдай кўринмоқда дейишмоқда кузатувчилар.


Шимолий Корея узоқ масофали ракетани учиришга муваффақ бўлган - BBC Uzbek - Dunyo\nСўнгги янгиланиш 12 декабр 2012 - 16:47 GMT\nЯпония ракета ўз ҳудудини кесиб ўтганини айтди, бироқ уни уриб туширмади\nШимолий Корея халқаро огоҳлантиришларга қарамасдан, узоқ масофага учадиган ракета парвозини муваффақиятли амалга оширганини эълон қилган.\nДавлат телевидениесининг хабар беришича, ракета маҳаллий вақт билан соат 9 дан 49 дақиқа ўтганда учирилган.\nШимолий Кореянинг давлат ахборот агентлиги хабар беришича, ракета режаланганидек, сунъий йўлдошни фазога олиб чиққан.\nАҚШ ҳам ракета учирилганини тасдиқлаган.\nЖанубий Корея, Япония ва АҚШ Шимолий Кореянинг узоқ масофага мўлжалланган ракетани яширин синовдан ўтказаётганини таъкидлаб, минтақага катта хавф сифатида қоралашган.\nЖанубий Корея Президенти Ли Мён Бак хавфсизлик бўйича шошилинч йиғилиш чақирган.\nБМТ Бош котиби Пан Ги Мун Шимолий Кореянинг бу ҳаракати БМТ резолюциясини очиқдан-очиқ бузиш, деб айтган.\nЖанубий Корея ахборот агентлигига кўра, ракета парвози Шимолий Кореянинг ғарбидаги Сохё полигонидан туриб амалга оширилган.\nАгентлик хабарига кўра, ракетанинг биринчи босқичи Сариқ денгизга, иккинчи бўлаклари Фириппин яқинидаги денгиз қирғоқларига, учинчиси Тинч уммонига қулаган.\nШимолий Корея ўзининг узоқ вақтдан буён кутилаётган ракета парвози Жанубий Кореядаги президентлик сайловларига бир ҳафта қолганда ва Шимолий Кореянинг собиқ раҳбари Ким Чен Ир вафотининг бир йиллигига тўғри келган.\nЖанубий Корея ракетанинг ҳақиқатдан муваффақиятли учирилганини билиш учун вақт кераклигини айтган.\nШимолий Кореянинг ракета парвози бир томондан кутилмаган воқеа бўлган.\nРасмий Пхеньян бир ҳафта олдин ракета парвозини "двигателдаги техник носозлик туфайли" 29 декабрга қолдирганини эълон қилган эди.\nШимолий Корея ҳукумати ракета ер орбитасига сунъий йўлдош олиб чиқиш учун зарурлигини таъкидлайди.\nОқ Уй расмийларига кўра эса Корея шу йўл билан АҚШнинг ғарбий қирғоқларига етиб борадиган ракетасини синовдан ўтказганини яширмоқда.\nАҚШ ва Шимолий Кореяга қўшни давлатлар бир неча йилдан буён расмий Пхеньянни ракета учиришни бекор қилишга чақириб келади.\nКорея чегараларига ўзининг ракетага қарши ҳимоя воситаларини жойлаштирган Япониянинг билдиришича, ракета Окинава устидан ўтган, бироқ уриб туширилмаган.\nОлдинроқ Япония ўзининг ҳаво чегараларини бузиб ўтадиган ҳар қандай воситаларни уриб тушириш билан огоҳлантирган эди.\nШу билан бирга Япония ҳукумати вакили Шимолий Кореянинг ракета учиришига жим қараб турмаслигини билдиради.\nАпрел ойида Шимолий Кореянинг "Инха-3" ракетасининг парвози муваффақиятсиз якунланган, ракета қолдиқлари Корея ярим ороли ғарбий қирғоқларига қулаб тушган эди.\nАгар учирилган ракетанинг парвози омадли чиққани тасдиқланса, Шимолий Кореянинг бу соҳадаги дастлабки муваффақияти саналади.\nБундан олдин Шимолий Корея 2006 ва 2009 йилларда ҳам ракета синовларини амалга оширган.


Россия Украина атрофида қуруқлик ва сувда йирик манёврлар бошламоқда\nРоссия армияси Жанубий ҳарбий округ ва Беларусда йирик ҳарбий машғулотлар ўтказмоқда, Ўрта Ер денгизи ва Қора денгизда ҳам манёврлар бошланиши кутилмоқда. Буларнинг бари қўшни Украина ва Москвани урушга тайёрланишда гумон қилаётган Ғарб мамлакатлари билан муносабатлардаги инқироз фонида рўй бермоқда.\nРоссия жанубидаги ўқув машғулотлари саккиз региондаги 15 ҳарбий полигонларда, шунингдек тан олинмаган Абхазия ва Жанубий Осетия республикаларида олиб борилмоқда.\nРоссия қўшинлари Волгоград области, Ставропол ўлкаси, Адигей, Чеченистон, Доғистон, Карачаево-Черкессия, Шимолий Осетия, Ингушетияда ҳаракатланмоқда.\nБундан ташқари, 2014 йилда Россия томонидан босиб олинган Қримда денгиз пиёдалари ўқув машғулотлари бошланган. РИА Новости Қора денгиз флоти матбуот хизматига асосланиб хабар беришича, Қримда соҳилни десанчилардан ҳимоялаш бўйича машғулотлар ўтказилмоқда.\nҚора денгиздаги машғулотларга Каспий ва Болтиқ флотидан кемалар жалб этилган. Фото: VITALY NEVAR/TASS\nБу сўнгги вақтларда Жанубий ҳарбий округдаги илк машғулотлар эмас. Бу ерда бир неча ҳафта олдин ҳам машғулотлар ўтказилиб, олти мингга яқин ҳарбий хизматчилар ва ҳарбий авиация ҳаракатга келтирилганди.\nБеларусда кенг кўламли «Иттифоқчилик қатъияти — 2022» қўшма машғулотларига тайёргарлик кўрилмоқда. Ҳозирда ҳарбийларни жойлаштириш ишлари кетмоқда, 10 февралдан фаол фаза бошланади.\nБундан ташқари, 20 январдан буён Россия ҳарбий-денгиз флотининг тўрт флоти ва Каспий флотилиясида серияли йирик машғулотлар ўтказилмоқда. Россия мудофаа вазирлиги бу машғулотларда 140 корабл ва кемалар, шунингдек 10 мингдан ортиқ ҳарбий хизматчилар қатнашаётганини маълум қилган.\nАйрим манёврлар якунланган. Январь ойи охирида Қора денгизда 20га яқин ҳарбий кемалар, жумладан Шимолий ва Болтиқ флотлари жанговар отишмалар билан машғулотлар ўтказган.\nЯқин кунларда янги, сўнгги вақтларда Ўрта Ер денгизи ва Қора денгиздаги энг йирик машғулотлар бошланади. Ҳозиргача шуниси аниқки, Қора денгизга Шимолий ва Болтиқ флотидан олтита катта десант кемалари ташланган. «Варяг» ва «Маршал Устинов» русумидаги иккита ракетали крейсерлар Ўрта Ер денгизида бўлиб турибди, уларга учинчи крейсер - «Москва» қўшилиши мумкин. Уларнинг ҳар бири «Вулкан» русумли кемаларга қарши ракеталар билан жиҳозланган.\n9 февраль ҳолатига кўра Қора денгиз ва Ўрта Ер денгизига жойлаштирилган рус кемалари гуруҳлари\nЎрта Ер денгизидаги машғулотларда қатнашувчи кемалар сони расман маълум қилинмаган. Лекин расмий маълумотларга кўра, сўнгги кунларда бу ерга жанговар кемаларнинг иккита отряди келтирилган.\nТинч океани флотидан «Варяг» ракетали крейсери, сув ости кемаларига қарши «Адмирал Трибуц» кемаси ва йирик денгиз танкери «Борис Бутома» етиб келган. Бундан ташқари, шу кунларда денгизга Шимолий флот кемалари отряди кирган, флот таркибида «Маршал Устинов» ракетали крейсери, «Адмирал Касатонов» фрегати ва сув ости кемаларига қарши йирик «Вице-адмирал Кулаков» корабли ўрин олган.\nРоссия қуролли кучлари фаоллигини кузатиб борувчи айрим телеграм-каналлар хабар беришича, Севастополдаги ҳарбий-денгиз базасидан очиқ денгизга «Москва» ракета крейсери чиқарилган. Тахминларга кўра, бу кема ҳам машғулотларга қўшилади.\nАввалроқ Ўрта Ер денгизида олтита йирик десант кораблларидан иборат гуруҳ шакллантирилганди. Гуруҳ таркибидаги «Оленегорский горняк», «Георгий Победоносец» ва «Пётр Моргунов» бу ерга Шимолий флотдан келган, «Королёв», «Минск» ва «Калининград» - Болтиқ денгизидан. 8 февраль куни гуруҳ Қора денгизга йўл олди, у ерда ҳам йирик ўқув машғулотлари ўтмоқда. Россия Қора денгиз флоти таркибида - еттита йирик десантчи корабллари мавжуд.\nЯнварь ойи охирида «Известия» газетаси мудофаа вазирлигидаги манбасига асосланган ҳолда Ўрта Ер денгизидаги машғулотларда 20 кема иштирок этиши ҳақида ёзганди. Яна шунча кема Қора денгиздаги манёврларда қатнашиши кўзда тутилган.\n«Иттифоқчилар жасорати-2022» манёврларида иштирок этаётган россиялик ва беларус ҳарбийларининг аниқ сони эълон қилинмаган, аммо январь ойи охирида Беларусь Қуролли кучлари Бош штаби бошлиғи, генерал-майор Виктор Гулевич расман машғулотлардаги ҳарбийлар сони «хабар қилиш чегараси»дан оширилмаслигини маълум қилганди.\n2011 йилги Ишонч ва хавфсизликни мустаҳкамлаш чора-тадбирлари ҳақидаги Вена ҳужжатига кўра, машғулотлардаги ҳарбийлар сони 9 минг кишидан ортадиган бўлса, унинг қолган иштирокчиларини хабардор қилиш талаб этилади. Агар ҳарбийлар сони 13 мингдан ортадиган бўлса, машғулотларга хорижлик кузатувчиларни таклиф этиш керак бўлади.\nБеларусдаги машғулотлар учун С-400 зенит-ракета мажмуалари олиб келинган. Фото: Getty Images\nМашғулотлар Беларуснинг бешта полигонида - «Брестский», «Домановский», «Гожский», «Обуз-Лесновский» ва «Осиповичкий»да ўтказилмоқда. Тўртда аэродром - «Барановичи», «Лунинец», «Лида» ва «Мачулишчи»дан фойдаланилмоқда.\nРоссиядан машғулотларга Шарқий ҳарбий округ қўшинлари ташланган. Беларусга олиб борувчи йўлда жойлашган кўплаб темир йўл станцияларида ҳарбий техникалар ортилган эшелонлар қайд этилган.\nМашғулотларга жўнатилган ҳарбий техникалар орасида Су-35 қирувчилари, Су-25СМ штурмовиклари, узоқ ва ўрта масофаларга мўлжалланган С-400 зенит-ракета мажмуалари ҳамда яқин радиусдаги нишонларга қаратиладиган «Панцирь» мажмуаларини санаш мумкин. Беларусга мотоўқчи бригадалар ҳам йўл олгани ҳақида хабарлар бор. Машғулотлар чоғида навбатчилик учун узоқ масофага учувчи авиация самолётлари - русларнинг Ту-22М3 бомбардимончилари ҳаракатга келтирилган.\nРоссия ва Беларусь қўшма машғулотлари ўтказиладиган ҳудудлар\nРоссия ва Беларусь ўзаро машғулотлар мудофаа характерида эканини таъкидламоқда. Аммо Ғарбдагилар бу машғулотлар Россиянинг Украинага бостириб киришга тайёргарлигининг бир қисми эканини гумон қилмоқда.\n2021 йил ноябрида Американинг Politico ва Bloomberg нашрлари Украина чегарасида рус қўшинлари тўпланаётгани тўғрисида хабар тарқатди. Шундан кейин Ғарбдагилар Россия урушга тайёрланаётгани ҳақида тинимсиз бонг ура бошлади.\nСунъий йўлдош орқали олинган тасвирларда Россиянинг Брянск области Климово қишлоғи ҳудудида (Беларусь ва Украина чегаралари яқинида), Воронеж областининг бир неча нуқталарида, аннексия қилинган Қримда ҳарбий техникалар тўпланганини кўриш мумкин.\nМатбуот қўшинлар чегарага сурилишини кузатишда давом этди, сўнгги ҳафталарда бир неча йирик нашрлар Россия Украинага бостириб кириш учун чегарадаги қўшинларини кўпайтиришда давом этаётгани ҳақида ёзди.\nAssociated Press агентлиги америкалик аноним амалдорга асосланган ҳолда руслар февраль ойи охирида бостириб кириши мумкинлиги ҳақида хабар берди, Reuters манбаси Россия Украинага бостириб кириш учун керак бўлган қўшинларининг 70 фоизини чегарага олиб келгани ҳақида ёзди.\nАгентлик маълумотига кўра, сўнгги икки ҳафта ичида чегара ҳудудларда батальон-тактик гуруҳлари сони 60 дан 83 тага етган. Associated Press агентлиги суҳбатдошининг аниқлик киритишича, ҳар бир гуруҳдаги аскарлар сони 750 нафардан 1 минг нафаргача етади. Яна 14 гуруҳ йўлда экани айтилган.\nReuters ва Associated Press бу маълумотларини тасдиқловчи расмий асослар келтирмаган.\nБошқа нашрлар эса ҳатто қуролли можаро рўй берган тақдирда, эҳтимолий қурбонлар сонини ҳам ҳисоблашди (украин ҳарбийларидан 25 минг, россиялик ҳарбийлардан 10 минг, тинч аҳоли вакилларидан 50 минггача ), шунингдек руслар ҳужум қилса, Киев тез вақт ичида қулаши сценарийси ҳақиқатга яқин экани айтилди.\nТурли баҳоларга кўра, Украинага бостириб кириш учун тайёрланган қўшинлар сони 100 минг билан 130 минг орасида.\nБу биринчи мартаси эмас\nҲозирги инқироз - Россиянинг йирик машғулотлари вазиятни кескинлаштириб юбориши билан боғлиқ илк ҳолат эмас.\n2021 йил апрель ойи бошида ЛХР ва ДХРдаги вазият кескинлашуви ортидан Conflict Intelligence Team суриштирув гуруҳи сунъий йўлдош тасвирлари орқали аввалига Воронеж яқинида, кейин Қримда ҳам Россия қўшинлари тўпланганини аниқлади. Бу маълумотлар тасдиғини топган, интернетда қўшинлар чегарага кетаётгани акс этган видеолавҳалар тарқалганди.\nЎшанда ҳам Россия ғарбий чегаралар яқинида қуруқлик қўшинлари машғулотларини ўтказган, Россия мудофаа вазири Сергей Шойгу эса мамлакат қуролли кучлари уч ҳафта ичида ғарбий чегарага икки армия ва учта ҳаво-десант бўлинмасини жойлаштирганини маълум қилганди.\nХудди шу вақтда Россия Қора денгизга ҳам каттагина гуруҳда кемалар жўнатади - Каспий флотилиясидан саккизта десантчи катерлар, Болтиқ денгизидан иккита катта десантчи корабли ва Шимолий денгиздан иккита шундай кема.\nБундан ташқари, денгиздаги машғулотларда бошқа кўплаб кемалар ва авиация кучлари қатнашган - 50 та жанговар самолётлар ракеталар учиришган ва денгиздаги нишонларни бомбалашган, мураккаб об-ҳаво шароитларида ҳамда сув сатҳига жуда яқин масофада туриб парвозлар амалга ошириш машқларини ўтказишган.\nҒарб билан муносабатлардаги яна бир жиддий кескинлашув 2017 йилда бўлиб ўтган ва бу ҳам ҳозиргидаги каби Беларусдаги машғулотлар билан боғлиқ эди. Ўшанда «Ғарб-2017» машғулотларида, расмий маълумотларга кўра 12,7 минг ҳарбий қатнашган (аммо хорижлик кузатувчилар чақирилган), 70 вертолёт ва самолётлар ҳамда 250 тага яқин танклар ҳаракатга келтирилган.\nҒарбда бу манёврлар урушга тайёргарлик вазифасини ўтаб бериши мумкинлиги, Беларусга машғулотларга тайёргарлик ниқоби остида махфий тарзда катта кучлар ташланганини тахмин қилишган.\nБир йил олдин бўлгани каби Қора денгизда йирик десант кемалари тўпланганини (энди бундай кемалар тўртта эмас, олтита) кўпчилик Украинанинг Қора денгиз бўйидаги соҳилларига десант туширишга тайёргарлик сифатида қабул қилмоқда.\n14:43 / 24.06.2022\nМариуполда бошланган қурилишлар, Харкивда портламай қолган ярим тонналик бомба. Уруш суратлари\nБорис Жонсон украиналик ноқонуний муҳожирлар Руандага юборилиши мумкинлигини маълум қилди


Эртага ҳаво ҳарорати +22 даражагача кўтарилади | Qalampir.uz\nЭртага ҳаво ҳарорати +22 даражагача кўтарилади\nБу қизиқ\t15 Январь 14:31 3442\nГидрометеорология хизмати маркази эртага, 16 январь куни Ўзбекистонда кутилаётган об-ҳаво ҳақида маълумот берди. Унга кўра, Республиканинг тоғли ҳудудларида қор кўчиши хавфи бор.\nТошкент шаҳрида ҳаво ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 1-3° илиқ, кундузи 17-19° илиқ бўлади.\nБухоро ва Навоий вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 2-7° илиқ, кундузи 13-18° илиқ бўлади.\nТошкент, Сирдарё, Самарқанд, Жиззах вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5° илиқ, кундузи 15-20° илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 2-7° илиқ, кундузи 17-22° илиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Қор кўчиши хавфи бор. Шамол шарқдан 7-12 м/с тезликда эсади. Ҳарорат кечаси 0-5° илиқ, кундузи 10-15° илиқ бўлади.\nГидрометеорология ҳаво ҳарорат\n21 Июль 13:00 34659\n21 Июль 10:21 34515\n22 Июль 20:43 32819\n23 Июль 10:05 20272


Ўзбекистон U-19 терма жамоасининг Осиё чемпионатида иштирок этадиган таркиби маълум\nДобавлено: 04.10.2016, 16:20\nЎзбекистон U-19 ёшлар терма жамоаси бош мураббийи Жасур Абдураимов Осиё чемпионатида иштирок этадиган таркибни эълон қилди.\nАввалроқ хабар берилганидек, 13 октябрь куни Баҳрайнда U-19 ёшлар ўртасидаги Осиё чемпионати ўйинлари старт олади. Мазкур турнирда иштирок этадиган Ўзбекистон U-19 ёшлар терма жамоаси 5 октябрь куни БААнинг Дубай шаҳрига жўнаб кетади. Терма жамоа Дубай шаҳрида бир ҳафта давомида йиғин ўтказади ва Баҳрайнга йўл олади.\nБугун мазкур терма жамоа мураббийлари ва футболчилари ЎФФ анжуманлар залида Осиё чемпионатига жўнаб кетиш олдидан ЎФФ раҳбарияти билан учрашди. Йиғилишда, мураббийлар, футболчилар Осиё чемпионати ўйинларида муносиб иштирок этишга ҳаракат қилишларини такъидлашди.\nЎзбекистон ёшлар терма жамоаси бош мураббийи Жасур Абдураимов мазкур турнирга жами 22 нафар футболчини таркибга киритган.\nЎзбекистон U-19 ёшлар терма жамоасининг Осиё чемпионатида иштирок этадиган таркиби:


Sahifani chop etish - Ishoq Ismoil. Soat qutisidagi munchoq (qissa)\nKutubxona => O'zbek adabiyoti => O'zbek nasri => Mavzu boshlandi: AbdulAziz 21 Sentyabr 2008, 00:22:01\nNom: Ishoq Ismoil. Soat qutisidagi munchoq (qissa)\nYuborildi: AbdulAziz 21 Sentyabr 2008, 00:22:01\nIshoq Ismoil. Soat qutisidagi marjon (qissa, кирилл алифбосида)\nMuallif: Ishoq Ismoil\nHajmi: 150 Kb\n(http://www.ziyouz.com/components/com_remository/images/download_trans.gif) Saqlab olish (http://www.ziyouz.com/index.php?option=com_remository&Itemid=57&func=fileinfo&id=249)\nOnline o'qish (http://forum.ziyouz.com/index.php?topic=2866.0)\nNom: Soat qutisidagi munchoq (qissa) İshoq İsmoil\nYuborildi: Ansora 05 Fevral 2010, 21:49:54\nCОАТ ҚУТИСИДАГИ МУНЧОҚ\nБиламан, иккинчи қаватдаги икки хонали кўримсиз уйингизда ҳамон ёлғиз яшайсиз. Қамоқдан чиқиб, уйингизга қадам босганингизда унинг афтода ҳолга келиб қолганлигини кўрган эдингиз. Деворлар ўйилиб, гулқоғозлар кўчиб ётар, полтахталарнинг бўёғи ўчган, ёрилган, эшик-деразалар эскириб, синиб, яроқсиз ҳолга келиб қолган, ошиқ-мошиқлари бўшаган, ёғингарчилик пайтларида таъмирланмаган томдан ўтган чакки хоналар шифтини захлатиб тепада қизғиш-сариқ тусдаги катта-кичик доғлар ҳосил қилган эди. Сиз "у ёқда" эканлигингизда уйга икки марта ўғри тушиб қўлга илинадиган нарсалар ўмариб кетилгач, қолган буюм-жиҳозларни укангиз қишлоқдан келиб уйига олиб кетган, хоналарга эса ижарачи талабалар қўйилганди. Бир юмшоқкўнгил қўшнингиз назорати остида талабалар бу ерда ўз билганларича яшадилар, давру-даврон сурдилар ҳамда хоналарни шу аҳволга келтирдилар.\nАйтишларича, қамоқхонада махбуслар бир-бирлари билан жанжаллашиб қолишса ва ўзаро кимнидир жазоламоқчи бўлишса ҳар хил усуллар қўллашар экан. Шулардан бири, оёқ-қўлини қўшиб боғлаб, думбасини қаттиқ ерга тўғрилаган ҳолда юқоридан ташлаб юборишади. Жабрланувчи ерга зарб билан тушади ва ичи "тўкилиб" кетади. Бу жазо қўлланилган одам гарчи ўша чоғда ҳар қанча лат емагандек соғлом кўринса-да, аслида, кўпга бормасмиш. Тўрт-беш йилга етмасмиш. Янаям аниғини билмадим-у, сизга ҳам шу жазо қўлланилган деб эшитдим. Илоҳи, бу хабар ёлғон бўлсин.\nКечқурунлари ҳовлида атрофни кузатиш айниқса ёлғиз кишига завқ беради. Бу ҳол менга ҳам нақадар таниш. Ён-верингда болалар қийқиришиб ўйнаб юришади. Катталар ишдан қайтадилар. Ҳовли, кўчалар гавжумлашади. Қоронғу туша бошлагач ҳар ким ўз боласини чақириб уй-уйларига равона бўладилар. Уларнинг гап-сўзларига, бебош боласини тергашларига зимдан қулоқ тутасан, ҳаракатларини кузатиб ўтирасан. Биласан, энди улар илиқ уйларига кириб кечки тамадди тадоригини кўрадилар. Оила жамулжам бўлади — ота, она, болалар. Юз-қўлларини ювиб, артиниб дастурхон атрофида тўпланишади. Овқат сузилади. Гурунглашиб ўтиришади. Вақтнинг ўтгани сезилмайди.\nОвқат масаласида сизда муаммо йўқ. Бу ерга келганингиздан бери мана, беш ойдирки бирор кун оч қолган эмассиз. Минг шукрлар бўлсинким, бу дунёда савобталаб одамлар ҳам бисёр. Гоҳида кун оралатиб, гоҳи кетма-кет ҳар куни эшигингиздан бош суқиб бир коса овқат узатишади. Худди қишлоқдагидек. "Дом"дагилар маърака қилишганида ё байрамларда ҳам алоҳида сизнинг насибангиз етиб келади. Нонга ёки кўнглингиз тусаган бошқа бирор таомга муҳтожлик сезганда пулини берсангиз исталган қўшнингиз дўкондан олиб келиб беради. Беминнат хизматини аямайди.\nИшхонада сизга сим қоқишди. Телефон орқали эшитилган гаплардан ҳайратга тушдингиз: "Бекмурод, эшитяпсизми? Аёлингизнинг сизга қанчалик вафодорлигини уйингизга опкелинган арзон-гаров жиҳозлардан сўранг". Шу гапларни айтган аёл ўзини танитмади. Сиз бўшашиб жойингиздан жилолмай қолдингиз. Хонангизда узоқ ўтириб мулоҳаза қилдингиз: "Жиҳозлар, дейилдими? Қайси жиҳозлар?.." Бироқ бирма-бир эслай бошладингиз. Аввал диванни, кейинчалик иккита креслони сизсиз айнан хотинингизнинг ўзи сотиб олиб келган эди. Карнизлар, хонтахта, ёзув столи ва стулни ҳам Ирода сотиб олган. Сизни ҳол-жонингизга қўймай шу жиҳозларни олишга кўндирган. Маошдан қисиб, қариндошлардан озроқ қарз кўтариб ниятига етган. "Дўкондор яхши киши экан, нархини арзон тушириб берди" дерди ҳар сафар. Ҳа, айтгандай, шу жиҳозларнинг бариси битта дўкондан олинган эди шекилли...\nИшдан эрта қайтдингиз, бироқ уйга келмай шаҳар кўчаларида кечгача санқиб юрдингиз. Йўлингизда учраган мебел дўконларига кириб жиҳозларнинг нарх-навоси билан қизиқдингиз. Нархлар "осмонда" эди. Хотинингиз харид қилган анави матоҳларнинг баҳоси ҳақиқатан арзон эди. Тўғри, нарх-наво тез-тез ўзгариб турарди, бироқ уйингиздаги нарсалар олинганига унча-мунча вақт ўтган бўлса-да, барибир орада бунчалик катта фарқ бўлмаслиги керак-ку.\nКайфиятингиз ёмонлигини, Иродани кўрарга кўзингиз чидамаётганини сездирмасликка ҳаракат қилдингиз. Ювиниб, артингач жимгина овқатлана бошладингиз. "Наҳотки шу гап рост бўлса", дея яна гумон ичида қолдингиз. Оғзингиздаги луқмани зўр-базўр ютдингиз. Иштаҳангиз бўғилди. Биринчида ўқийдиган қизингиз ҳали дарс қилиб ўтирар, ўғлингиз ухлаб қолган эди. Дастурхондаги таомни емай қўйганингизни кўриб хотинингиз ҳайрон бўлди:\nҲа, Ирода шу жиҳозларнинг барисини битта дўкон¬дан олаётганини айтган эди. Қайси дўкон эканлиги билан сиз қизимабсиз. "Дўкондор яхши киши экан", деса "яхши киши"ни негадир ёши улуғ бир одам деб тасаввур қилибсиз. Наҳотки Ирода ўша дўкондор билан дон олишиб юрган бўлса...\nНима қилишни билолмай қолдингиз. Шу дўконга сиз илгари келмаган, кирмаган эдингиз. Ирода уйдаги "арзон" жиҳозларни айнан шу дўкондан олганмикан ё бошқасиданми, ҳали буни ҳам билмасдингиз. Панароқдан хотинингизнинг қайтиб чиқишини кутиб турдингиз. Қайтиб чиқса, у кетгач, дўконга кирмоқчи, дўкондорни таниб олмоқчи эдингиз. Шунга қараб иш тутишни мўлжаллагандингиз.\n"Бугуноқ уйига жўнатиб юбораман, — деб аҳдў қилдингиз автобусдан тушиб уйга яқинлашаётганди. — Бу билан бир кун ҳам яшамайман энди. Бировларга билдириб ўтирмай секингина, ими-жимида паттасини қўлига бераман. Ҳеч қандай важ-карсонлари ўтмайди".\nСиз аҳдингизда қатъий эдингиз. Иродага жавоб берганингизни айтдингиз. "Ҳоҳлаган нарсангни олиб ҳозироқ уйдан чиқиб кет", дедингиз. Ирода ўзига қўйилган айб аниқ исботини топмагунча ҳеч қаёққа кетмаслигини айтганда сиз тутақиб кетдингиз. Ўзингизни идора қилолмай қолдингиз. Хотинингизни уриб-судраб солдингиз. Болаларингиз уй бурчагига қапишиб олганча чинқириб йиғлашарди. Шовқиндан қўшниларингиз ҳам безовта бўла бошлашди. Ўрта яшар бир қўшнингиз келиб сизларни тинчлантирмоқчи бўлди, фойдасиз. Кўп уриниб охири жанжални бостирди ҳам. У Иродани ҳозирча кета туришга кўндирди. Кейин бир гап бўлар, деди.\nСизга алам қилиб кетди: "Ўзи нима иш қилиб ўтирибди-ю, яна менга нималар деяпти бу калтафаҳм товуқмия". Шундоқ ҳам ўзингизни базўр босиб кўпчиликнинг олдидаги бу шармандагарчиликдан мулзам бўлиб тургандингиз. Ироданинг шу гапидан сўнг яна беихтиёр қуюшқондан чиқдингиз. Ироданинг елкасидан тутдингиз-да, зарб билан ташқарига итариб юбордингиз...\n...Сиз Ироданинг елкасидан тутдингиз-да, зарб билан ташқарига итариб юбордингиз. Аёлингиз ичкаридан отилиб чиқиб ён девор бўйлаб сирғалиб кетди. Бу пайтда у зинапояга етиб қолган эди. Ҳалиги ўрта яшар қўшнингиз "воҳ", дея ушлаб қолиш учун Иродага талпинди, лекин кечикди. Ирода тиззалари ярим букилган ҳолда зинапоя томонга юзтубан қулаб кетди...\nЎша пайтларда Шоди ҳам бир жазманим бўлган. У ишратпарастлик учун вақтини, пулини аямайдиганлар хилидан эди. Боши очиқ қиз-жувонларга хушомад қилиб ўзига оғдириб олишга уста, агар ёқтириб қолса бошида эри бор аёлларни ҳам йўлдан уришдан тоймасди. Мен бир неча бор унинг пинҳона "меҳмони" бўлган, шунинг учун ҳам анча яхши таниш эдим.\nШоди дўкондан энди чиқай деб турган Иродани тўхтатиб бояги диваннинг ўзини креслоларисиз сотишга рози эканлигини айтди. Савдолашиб Ирода таклиф қилган нархгаям кўнди. Аравакаш топиб керакли жойгаям етказиб беришни-да бўйнига олди. "Хўжайинингиз билан келишиб креслоларни ҳам ўзингиз олақолинг, — деди Шоди, — сизга ушлаб тураман, арзонга бераман".\nЙўлини қилиб қўлга туширган телефон рақамини териб ишхонангизга сим қоқдим. Ўша сиз эшитган гапларни мен айтган эдим: "Бекмурод! Эшитяпсизми? Аёлингизни сизга қанчалик вафодорлигини уйингизга опкелинган арзон-гаров жиҳозлардан сўранг".\nЙўлда калламга яна бир фикр келди: "Бекмурод Шодининг дўконига борармикан?" Ортимга қайтиб дўконга шошилдим. Кириб борсам Шодининг ўзи бор экан. Мени кўриб еб қўйгудек ўқрайиб қаради.\nШоди гапириб турган чоғда мен ташқарига отилдим. Автобусга ўтириб тўппа-тўғри уйингизга жўнадим. "Нима бўлсам мен бўлай", — деб ўйладим. — Эртароқ бир фалокатнинг олдини олай".\nАйни ўша чоғларда, холамнинг уйидаги мўъжаз хонамда, яшириб юрадиган хотира дафтаримнинг орасида яқин ўртоғингиз Ўрол ёзган хатлар ҳам йиғилиб борарди. Ўрол ўзининг менга бўлган муҳаббати шунчаки ҳавас эмаслиги тўғрисида ёзарди. Ўзига ром қилиш иштиёқида севги шеърлари битарди. Менинг унга хайрихоҳлик билдиришимни сўрарди, агар уни рад этмасам бир умр мени авайлаб-асрашини, эъзозлашини, ҳурмат қилишини айтарди, ваъдалар берарди. Аммо мен Ўролнинг дил изҳорларига жавоб ёзмасдим. Хатларини эса ёшлик йилларимдан бир хотира сифатида сақлаб қўйгим келарди, холос.\nЎзимни қўярга жой тополмай қолдим. Овлоқроқ жой қидириб анча овора бўлдим. Қувончим ичимга сиғмасди. Ҳозир портлаб кетадигандек эдим. Бир синфга кириб эшикни ёпдим-да, уни орқам билан тутиб турган ҳолда қоғоз ўрамини секинлик билан очдим. Ичида қизил рангли соат қутиси бор эди. Ҳалиги дугонамникидан. Энтикиб кетдим: "Наҳотки, наҳотки Бекмурод менга бирданига соат совға қилаётган бўлса". Қутини очиб қарасам ичидаги соат эмас, қатма-қат тахланган мунчоқ экан. Дур мунчоғи. Мунчоқни қўлимга олдим-да айлантириб томоша қилдим. Унинг соат эмаслигидан заррача ҳам хафа бўлганим йўқ. Бу нима эканлигидан қатъий назар Бекмуроднинг Ноилага қилган совғаси эди. Кейин хатни қидирдим. Бир энлик хат қутичанинг тубида экан. Очиб ўқидим: "Ноила! Кечга томон, бузоқ излаб тошқўрага кел. Сенга зарур гапларим бор".\nЭнди кеч бўлишини кутардим. Бекмуроднинг "зарур" гапларини тинглаш учун, ўзимнинг ҳам дил-изҳорла¬римни айтиш учун жон-жон деб тошқўрага бораман.\nЎша куни кечга томон ҳар кунгидек холамнинг қизчасини эргаштириб олмай "бузоқ излагани" ёлғиз чиқдим. Тўғри тошқўра томонга бордим. Ён-атрофда ўтлаб юрган бузоқлар ичида холамники йўқ экан. Бу менга айни муддао эди. Бузоқ у ерда йўқ экан, деб қўяқоламан. Бошқалар келса бизни кўриб қолмасин деб ўтлаб юрган бузоқларни ҳайдаб бир жойга тўпладим-да, чу-чулаб қишлоқ томонга қувдим.\nБекмурод! Менинг оддийгина турмуш қуришга интилган бир аёл сифатидаги сўнгги умидларим ҳам чиппакка чиқиб тезда барҳам топди. Муртознинг қурилишда ишлаётгани-ю, пул тўплаётгани, одам бўлиш учун қилган саъй-ҳаракатлари-ю, берган ваъдалари бир чўпчак бўлиб чиқди. Сотиб олмоқчи бўлаётган уйи суюқоёқларни "меҳмон" қиладиган ишратхонагина экан, холос. Бир гал Муртоз ўша уйда олдимга бегона эркакни ташлаб кетди-ю, кейин бошқа кўзимга кўринмади.\nМен шаҳарда фоҳишалар дунёсининг тартиб-қоидаларига бўйсуниб яшар, қўшмачилар назорати остида "фаолият" юритардим. Махсус турар-жойларимиз, ҳатто маошимиз ҳам бор эди. Юрагимнинг тубида бу жирканч, беҳаловат ҳаётга нисбатан кучли нафратимни асраб юрган бўлсам-да, ундан воз кечишга чорасиз эдим. Менинг ҳам бир оила бекаси бўлиб умр кечириш ҳақидаги орзуларим армонга айланиб бўлганлигидан азобланардим.\nОйлар, йиллар, хуллас, шошма-шошар вақт ҳар жабҳада, хусусан, фоҳишалар ҳаётида ҳам маълум хулосалар ясайди, ҳукмлар чиқаради. Ёшим ўттиздан ўтиб энди "буюртмалар" кам тушадиган бўлиб бораётган кезларда кун кўришим учун қўшмачиликни ҳам касб тута бошладим. Бу йўлда менга бир кекса қўшмачи аёл ҳомийлик қиларди. У мени ёшликда вафот этиб кетган қизига ўхшатгани, уни эслатишим туфайли яхши кўрар, ёрдамини аямасди. Шаҳар чеккароғидаги эски уйини ҳам вақтинча менга бериб қўйганди.\n"Бекмурод! Мен Сизга ўзимнинг манзилимни маълум қилолмайман. Биламан, бунинг сизга керагиям йўқ. Шундай бўлса-да айтиб қўяқолай: мен шу шаҳардаям, бошқасидаям йўқман. Умуман, сиз биринчи мактубимни олган пайтингиздаёқ мен бу оламда йўқ эдим. Омонат дунёсини топшириш арафасида негадир ҳалигача асраб юрганим — қутича ичидаги мана бу мунчоқни нима қилишимни билмай қолдим. Буни ўзим билан олиб кетолмайман-ку, ахир. Шунинг учун мунчоқли қутичани Сизга юбориб қўяқолдим. Ҳар қалай, унинг ягона вориси Сиз бўлсангиз керак, деб ўйладим..."